open-index/open-wikipedia-markdown huggingface dataset:
夜間模式

**夜間模式**（），有時亦叫做**黑暗模式**或者**深色模式**，係一種高對比度，或者反色模式嘅顯示模式。

## 興起原因
由於而家大家嘅都市生活，好多人要長時間用電腦、手機、電視、平板電腦，長時間睇著白底黑字嘅文件或者介面，對眼好容易唔舒服，長遠甚至造成視力受損。

夜間模式亦可以減少手機耗電量，延長手機使用時間。有啲人甚至鍾意喺日頭都打開夜間模式。

## 史
早喺1991年，蘋果嘅System 7 OS操作系統，就為視覺敏感嘅用戶提供咗黑底白字嘅深色顯示模式功能，當時叫做CloseView。Windows 95亦提供咗類似嘅高對比度顯示模式，並且喺之後Windows嘅版本得到延續，用戶可以自己揀系統操作界面嘅顏色。 

早期嘅夜間模式會比較簡單咁樣直接反色，但後來就開始出現比較多精心設計嘅夜間模式，除咗黑底白字之外，有啲仲會對圖片同影片嘅顯示改良。例如2012年，Google Chrome發布咗高對比度插件，除咗黑底白字嘅模式，仲提供灰度模式、反轉模式、黑底黃字等唔同嘅模式。而去到2017年，YouTube，Android系統都相繼推出夜間模式。

另外，蘋果喺iOS 9.3亦新增咗名為Night Shift嘅夜間模式，以黃光取代藍光，令用戶比較舒服。佢哋甚至會根據當地日落同日出嘅時間嚟自動調節。

2020年3月，Facebook嘅介面亦推出咗「夜間模式」。

## 電能消耗
對於OLED顯示屏來講，暗多啲嘅主題會慳得多尐電喺顯示上。噉樣可以減少耗電，又利於電池壽命。雖然OLED屏顯示一幅主要係黑色嘅圖像陣時使電會少過LCD屏大概40%，但到顯示主要白色底嘅圖像陣時（譬如正常開陣時嘅文件與及網頁）佢要使到超過三倍咁多過LCD。除非使夜間模式，一嘸係噉樣會好大影響到電能使用與及電池壽命。長期來睇，減少用電都可以延長電池壽命抑或延長顯示屏跟電池嘅可用壽命。2018年11月，Google證實Android深色模式係延長到電池壽命。

使夜間模式減少得用電量係基於OLED嘅顯示機理：喺一幅OLED屏幕裏頭，每粒子像素各自發光而且係要到佢發光佢正會消耗電能。LCD戥佢相反：LCD裏頭啲子像素衹係決定底下𤗲背光LED啲光係通得抑係嘸通得嘅，之屏幕開到陣時𤗲LED衹會維持常亮。

「AMOLED黑」主題係用純黑色而嘸係深灰色，之並嘸一定慳得多電過其他啲夜間模式主題，啲使深灰色而咪黑色嘅；噉係因爲AMOLED屏個電能消耗成比例噉跟到啲顯示緊嘅像素嘅平均亮度。雖然AMOLED黑色主題係要慳得多電過啲深灰色嘅，之但係其實都可以忽略不計啲多慳到嘅部分；AMOLED黑色主題慳多嘅電少於1%，啲係透過戥Google官方Android App深灰色主題比較而得出。

## 問題
好多手機／電腦軟件嘅夜間模式，都用咗黃光取代藍光，但2019年英國曼徹斯特大學（The University of Manchester）就進行咗一項研究，比較老鼠對於藍光同黃光嘅反應，認為喺夜間開黃光嘅護眼模式，反而更會影響人對日夜嘅認知。

## 參考
我不能忘記你 (林憶蓮嘅歌)

《**我不能忘記你**》係電影《記憶大師》記憶版主題曲，由梁翹柏作曲，李焯雄作詞，香港女歌手林憶蓮演唱，喺2017年4月17號網上發行。

## MV

## 攷
我可以忘記你

《**我可以忘記你**》係香港歌手黎明主唱嘅一隻國語歌，由伍樂城作曲同監製、朱俊傑編曲、張楚翹填詞，喺2013年3月26號同音樂短片以數碼形式同步推出。呢隻歌嘅歌詞被聽眾同媒體解讀做黎明離婚後嘅心聲，但係黎明同佢所屬嘅唱片公司都否認。

## 攷
太學三舍法

**太學三舍法**係北宋王安石變法科目之一。

太學三舍法即係用學校教育取代科舉考試。 「三舍法」，即係將太學分為外舍、內舍、上舍三等，外舍2000人，內舍300人，上舍100人。官員子弟可以唔使考試即刻入學，但係平民子弟就需要考試合格先可以入學。「上等以官，中等免禮部試，下等免解」，後來地方官學亦都用呢個方法，反映咗班級教學嘅特色。

呢種學校體制，雖然後來有所變化，但基本趨勢都穩定落嚟。呢種制度等於係交畀學校一部分嘅取士權，至少係畀太學生有更多嘅取中機會，因為除咗學校嘅考試之外，太學生仲可以跟其他人一樣，參加正常嘅科舉考試。宋代嘅改革，事實上將太學變成咗科舉嘅一個層次，而學校就徹底變成咗選官制度嘅一個組成部分。呢一種制度，演變到明清，就變成咗所有官學學生，事實上都成為科舉台階上嘅第一個等級，進學就中咗秀才，等於係科舉嘅第一個台階上嘅人，呢個時候學校已經同科舉制度徹底融合埋一齊。

## 睇埋
*太學
*教育

## 參考文獻
礦場

**礦場**，又叫**礦山**，喺礦業入面係指專門做採礦工作嘅地方，可以分做露天同地底兩類。
H5N8

**H5N8**係甲型流行性感冒病毒其中一個亞型，喺野鳥同埋家禽有高死亡率。H5N8一般唔會傳染畀人，但喺2021年2月俄羅斯公佈全球首宗人類感染H5N8嘅案例。

## 參考
能源效率

**能源效率**（**energy efficiency**）係指減少提供一樣產品或者服務所需要嘅能量：如果生產每一個單位嘅產品或者服務要使嘅能量少啲，就會令到人類社會消耗嘅總能量少咗，需要燒嘅燃料嘅量亦都會少咗，而因為燒燃料嘅過程往往會有廢氣等嘅不良產物，提高能源效率能夠達致保護環境等嘅理想效果。
光復街

**光復街**（）喺澳門嘉模堂區中部，大約230米長，3米闊，呈向東北至西南走向，碎石路面，由嘉模前地起至嘉樂庇總督馬路止。

## 睇埋
*三盞燈
嘉路米耶圓形地

**嘉路米耶圓形地**（），又叫**三盞燈**，係澳門聖安多尼堂區一個圓形廣場。嗰個圓形地有五條街道。嗰度有唔少緬甸華僑聚居，好多華僑開設餐館，所以係澳門品嚐正宗緬甸菜嘅一個地方，被稱為「澳門東南亞美食集中地」。

## 鄰接街道
* 亞利鴉架街
* 飛能便度街
* 光復街
汶萊國際機場

**汶萊國際機場**（馬來語：*Lapangan Terbang Antarabangsa Brunei*，爪夷文：**لاڤڠن تربڠ انتارابڠسا بروني**）係汶萊一座民用嘅國際機場，亦係全國最主要嘅機場，有一條3,658米機場跑道，機場代號係BWN。依家係汶萊皇家航空嘅樞紐機場，而嘅基地林巴空軍基地（Rimba Air Base）都喺機場區域內。

## 客運
*汶萊皇家航空（BI） 
吉隆坡、亞庇、古晉、新加坡、馬尼拉、雅加達、峇厘島、泗水、曼谷/蘇凡納布、胡志明市、北京/大興、上海/浦東、長沙、海口、香港、台北/桃園、東京/成田、首爾/仁川、墨爾本、悉尼-金斯福德、布里斯班、杜拜/國際、倫敦/希斯路、吉達（季節性）

*（BI）民都魯、詩巫、山打根、斗湖、古晉

*馬來西亞航空（MH）吉隆坡

*亞洲航空（AK）吉隆坡、亞庇（季節性）

*新加坡航空（SQ）新加坡

*宿霧太平洋航空（5J)馬尼拉

*祥鵬航空（8L）昆明

## 出面網頁

* 汶萊國際機場
* 
* BWN的事故史，航空安全網
都東縣

**都東縣**（）係汶萊四個縣之一，面積有1165平方公里。北面近南中國海，東面近馬來西亞沙撈越州林夢省，縣城係。

## 行政

都東縣分咗8個巫金（細區），佢哋係

* Keriam
* Kiudang
* Lamunin
* Pekan Tutong
* Rambai
* Tanjong Maya
* Telisai
* Ukong

都東地區辦事處（）管理所有都東縣巫金同埋村莊。呢個政府部門係Ministry of Home Affairs轄下。

## 人口
根據2019年年中人口估算，都東縣人口大約有52,700人，佔全國總人口11.5。 

## 景點
汶萊最大嘅湖（Tasek Merimbun）喺都東縣入面。

其他景點：
* Sungai Basong Recreation Park
* Seri Kenangan Beach

## 參考
社會結構

**社會結構**（**social structure**）係社會科學上常用嘅一個概念，指由個體嘅行為嗰度湧現出嚟、又會影響返個體行為轉頭嘅社會規律。
失憶24小時

《**失憶24小時**》（）係香港無綫電視製作嘅電視劇，由郭晉安、譚俊彥、王君馨同埋姜大衞領銜主演。並由湯洛雯、譚凱琪、江欣燕同何遠東聯合演出，監製王心慰。響2021年2月15號開始喺翡翠台同埋佢嘅國際版播出。

## 出面網頁
* 失憶24小時 - 主頁 - tvb.com
* 

## 前後節目
伊娃文迪絲

**伊娃文迪絲**（，）係一個美國女演員，主要代表作品包括美國電影《狂野時速》、《末路車神》等等，佢老公係加拿大男演員賴恩高斯寧。

## 攷

## 出面網頁

*
中華人民共和國旗

**中華人民共和國國旗**，又叫「五星紅旗」，旗幟圖案中嘅四粒細星環繞住一粒大星，右側呈半環形。大五角星象徵住中國共產黨，四粒細五角星象徵住勞動階層、農民、城市小資產階級同民族資產階級，呢面旗係由曾聯松設計，

## 碎料
2012年8月19號，喺第5屆香港立法會選舉嘅選舉論壇入面，建制派代表民建聯參加九龍西選區直選嘅蔣麗芸畀當時力爭冧莊嘅激進民主派人民力量黃毓民議員問佢：「國旗上五粒星代表咩？」，佢話大星係代表中國共產黨，四粒小星係「工、農、兵、商」，並唔係五星紅旗嘅特徵。

## 睇埋
* 中華人民共和國國徽
* 中華人民共和國國歌：《義勇軍進行曲》

## 出面網頁
* 
* 
* 國旗和國徽 | 通識·現代中國
18...

《**18...**》係香港歌手鄧紫棋嘅第一張國語大碟，2009年10月27號開始發行。香港版本收咗十首歌曲同埋兩首混音歌曲，第三版追加收錄同林海峰演唱嘅粵語歌曲《食煙飲酒講粗口》。

## 曲目

## 獎項或提名
*2009年勁歌金曲優秀選第三回 － 得獎歌曲 －《Game Over》
*2009年度新城勁爆頒獎禮 － 新城勁爆原創歌曲 －《A.I.N.Y.(愛你)》
*2009年度加拿大至HiT中文歌曲排行榜 － 全國推崇十大歌曲（粵語） －《All About U》
*IFPI香港唱片銷量大獎頒獎禮2009 － 十大銷量廣東唱片 －《18…》
*IFPI香港唱片銷量大獎頒獎禮2009 － 十大銷量本地歌手
*2010 CASH金帆音樂獎 －最佳女歌手演繹（提名）－《A.I.N.Y. (愛你)》
*2010年度新城勁爆頒獎禮－新城國語力歌曲－《A.I.N.Y. (愛你)》
*IFPI香港唱片銷量大獎頒獎禮2011 －十大暢銷數碼歌曲  (作曲) －《A.I.N.Y. (愛你)》
*IFPI香港唱片銷量大獎頒獎禮2011 －十大暢銷數碼歌曲  (填詞) －《A.I.N.Y. (愛你)》
*IFPI香港唱片銷量大獎頒獎禮2011 －十大暢銷數碼歌曲  (主唱) －《A.I.N.Y. (愛你)》

## 專輯版本
**香港發行**
*18...
*18 plus
*18 USB
*18...（加強版）

**臺灣版本**
*18...
*18 plus

## 參考

## 出面網頁
*
*18... at MOOV
倫敦人

**倫敦人**可以係：
*住響英國倫敦嘅人
*住響加拿大倫敦嘅人
*澳門倫敦人，澳門一個娛樂場渡假村
當勞侵彈劾案

**當勞侵彈劾案**可以係：
*第一次當勞侵彈劾案，發生響2019年，最後彈劾失敗
*第二次當勞侵彈劾案，發生響2021年，最後彈劾失敗
立法機構

**立法機構**係負責立法工作嘅政府機構。

立法機構可以由一個或者多個單位組成（唐文多稱呼做「院」，英文為「chamber」或「house」），絕大多數係一院制或兩院制，好少可有三院制或四院制。

## 相關書本
*
大發汽車

**大發汽車**（，）係日本一間車廠，1951年成立。

## 睇埋
*豐田汽車
*富士汽車

## 攷

## 出面網頁
*ダイハツ工業株式会社
*Daihatsu - YouTube
富士汽車

**富士汽車**，粵語花名**掃把佬**，係日本一間跨國汽車製造商，1953年成立。

而家呢間公司由生產部分汽車引擎嘅豐田汽車20%嘅股份。

## 睇埋
*SUBARU
大發Charade

**大發Charade**（Daihatsu Charade，ダイハツ・シャレード）係日本大發汽車公司1977年出產嘅一款小型私家車，2000年5月開始停售。

## 第一代G10型（1977年 - 1983年）



## 第二代G11型（1983年 - 1987年）



## 第三代G100型（1987年 - 1993年）



## 第四代G200型（1993年 - 2000年）
大發Delta

**大發Delta**（，）係日本大發汽車公司出產嘅貨車產品，原始版本係出自第三代豐田Dyna車款（U10系，1969年製造）。

## 歷代車款
### 第一代（1970年 - 1977年）



### 第二代（1977年 - 1983年）



### 第三代（1984年 - 1995年）



### 第四代（1995年 - 1999年）



### 第五代（1999年 - 2003年）
等級結構

**等級結構**係講緊一拃物體，佢哋彼此之間有「高低級」之分。以公司組織做例子，員工會分成唔同層級，包括係基層職員、部門主管、經理以至高層行政人員呀噉，每一級都對應唔同權限同責任，上級有權指揮下級，形成一個清晰嘅上下結構。類似噉嘅上下結構仲可見於軍隊同學校等嘅事物中。再廣義化嘅話，人類以外嘅動物群體甚至某啲數學物體，都可以睇成係有等級之分。諸如哲學、設計、電腦科學、動物學以至管理學等，都會提到等級嘅概念。

## 分類方法

等級結構可以分做好多種：
*簡單等級結構：每個單位淨係屬於一個上層群組，例如好似下圖噉，想像下圖係某個組織，每個圓點都係一個人，每個人都只隸屬於一個人（想像經理同員工嗰種關係）－



*重複量度結構：例如若干間學校，每間學校都有若干個學生，學生每年都被測量，形成**學生**—**年份**—**學校**三層結構。
*交叉分類結構：有多個彼此無直接關係嘅上層，例如每個員工（第一層）同時屬於唔同公司（第二層 A），唔同員工又屬於唔同嘅居住地（第二層 B）而呢兩個第二層「互相交叉」，彼此間唔存在上下層隸屬關係。
*多重隸屬結構：一個個體可以隸屬多個唔同嘅上層，例如一間學校每個學生，每人都會由多位老師教過，而非只屬於一個老師。

**分支程度**講緊一個對象會直屬幾多個下屬或者下級物件，近似圖論中講到，一個節點有幾多條「路徑」指向其他節點。根據成個系統之中最高嘅分支程度係幾多，可以分：
*線性等級：所有對象「排成一直線」；喺呢種結構之中，最大分支度數係 1。
*分支等級：有最少一部份對象擁有兩個或以上嘅下屬，最大分支度數為 2 或以上，亦即係一般人講**等級結構**即時會諗起嘅嘢。
*扁平等級：最上層節點直屬非常多下屬單位，即係最大分支程度極高，接近無限大咁多。

## 動物行為

動物行為學成日都會提到優勢分級呢個概念。呢種情況常見於群居嘅動物物種：簡單噉講：同一個群體內嘅同種動物，例如係一群狼或者一群獅子，群中內部當中會有高低級之分，高級啲嘅個體會「惡啲」，好多時都要為低級嘅個體提供庇護，但同時又可以享用更多嘅資源；例如係狼群噉，狼群會有一隻狼公、一隻狼乸加埋佢哋啲仔女，做阿爸阿媽嗰兩隻狼通常會係狼群入便最高級嘅，捉到獵物嗰陣有權開餐先，而且佢哋啲仔女要聽佢哋嘅話，不過一旦遇到危險嗰時，阿爸阿媽就會出手保護啲仔女。好多動物物種都會進化出呢種系統，避免頻繁爭鬥。

呢種等級結構唔一定線性，但好多時都可以用某一啲行為指標量度，例如每隻動物打交打贏嘅比率，會反映佢喺優勢分級制度中嘅地位有幾高。

好似優勢分級噉嘅現象，喺人類之中都可以觀察得到，例子可以睇吓社會組織同埋領導才能相關嘅概念。

## 圖像設計

喺圖像設計同地圖學等嘅領域有視覺分級嘅現象，講緊呈現資訊嗰陣有「層次感」：視覺分級呢個概念係指喺畫面中，有啲元素因為大啲或者顏色搶眼啲，而會比其他元素更容易突出或者吸引注意力，反映佢哋「處於高層」；呢種情況可以自然噉出現喺任何視覺場景入面，不過呢個術語最常見係應用喺設計領域之中，設計師要有意圖噉設計畫面中嘅元素，令某啲部分睇落比其他部分更加重要－即係呢啲部分喺視覺層級裡便屬高層，從而就能夠控制觀眾以咩次序睇啲元素；利用呢種做法，設計師就達致左右觀眾以咩次序吸收資訊。

例如係以下依幅地圖噉。依幅二十世紀初嘅地圖描繪嘅係美國哥羅拉度州首府丹佛。




有人會噉分析上圖：喺呢幅圖入便，由於色彩對比同埋嘥士等嘅因素，河流（藍藍哋色嘅曲線）同公園（鮮綠色嘅方形）處於視覺分級嘅上層；標題因為字體大同埋對齊方式而特別顯眼；中間城市嘅位置因為街道排列呈斜角、同其餘區域形成對比，亦喺一定程度上變得突出。就連某啲區嘅空白位置，都因為同整體地圖嘅複雜度成強烈對比，引起觀者注意。相比之下，啲街同佢哋嘅名由於冇咩視覺對比，反而處於成個視覺分級結構嘅最底層。

視覺分級呢個概念，喺廣告同海報等嘅設計上都會討論。

## 語言語義

語義學係語言學嘅分支，專門研究語言中嘅意義。語義學會關心詞、語句以至成段篇章入面嘅內容代表啲乜、點解會噉解，以及唔同情況之下會點樣解。同時，語義學亦會探討詞語之間嘅關係，譬如係同義詞、反義詞等等。

語義學入面有一個重要概念係上位詞同下位詞。所謂上位詞，即係一個比較廣義化、意思上「包含」其他詞嘅詞；下位詞就係被包含喺入面、意思比較狹窄嘅詞。例如，
***動物**係**狗**同**貓**嘅上位詞，而**狗**同**貓**就係**動物**嘅下位詞。
***交通工具**係**汽車**、**單車**同**火車**嘅上位詞，而**汽車**又可以係**私家車**、**的士**、**貨車**嘅上位詞。
***水果**係**蘋果**、**香蕉**、**橙**嘅上位詞；而**蘋果**又可以再細分為**青蘋果**同**紅蘋果**（係呢啲詞嘅上位詞）。
呢種上下關係，都可以畫成等級結構嘅圖解，喺詞語理解中扮演住好重要嘅角色。此外，噉嘅分析法亦對分類學、語義網絡有所啟示。

## 睇埋
*樹狀數據
*社會階級
*多層模型
*階層式大綱

## 引咗

## 拎
中國旗

**中國旗**係代表中國嘅官方旗。因應政治現狀，可以指：
*中華人民共和國旗，又叫「五星紅旗」
*中華民國旗，又叫「青天白日滿地紅旗」

歷史上嘅中國旗重有：
*中華民國旗 (1912－1928年)，又叫「五色旗」
*大清旗，又叫「黃龍旗」
閉迴路遞移函數

控制理論裏便，**閉迴路遞移函數**（Closed-loop transfer function，CLTF），又叫**閉環遞移函數**，係迴環系統遞歸函數數學表達式嘅一種，描述某個閉合迴環（即帶有回輸嘅）系統同埋呢個系統中輸入信號對輸出嘅影響。另一種表達式與之對應嘅係開迴路遞移函數。

## 概述
閉迴路遞移函數係從輸出端測出嘅。反之，輸出信號波形亦都可以從閉迴路遞移函數與輸入信號嘅波形進行計算。

閉迴路遞移函數嘅示例如下所示：

透過整合個加和綟、前饋遞移函數G(s) 、回輸遞移函數H(s) 可以得到成嚿嘢，佢有以下遞移函數形式：

: \dfrac{Y(s)}{X(s)} = \dfrac{G(s)}{1 + G(s) H(s)}

當中G(s)H(s) 即係開迴路遞移函數。

## 推導
定義返一個中間信號Z（又喊做誤差信號），似幅圖噉：

有：

: Y(s) = G(s)Z(s) 

: Z(s) =X(s)-H(s)Y(s) 

係噉捉第二條方程式挃入第一條方程式嚟消走Z(s) ：

: Y(s) = G(s)[X(s)-H(s)Y(s)]

分離嗮啲帶Y(s) 嘅項到等號左便，留帶X(s) 嘅項喺右便：

: Y(s)+G(s)H(s)Y(s) = G(s)X(s)

所以有：

: Y(s)(1+G(s)H(s)) = G(s)X(s)

: \Rightarrow \dfrac{Y(s)}{X(s)} = \dfrac{G(s)}{1+G(s)H(s)}

## 睇埋

* 開迴路控制器
* 開迴路遞移函數

## 參考

*  This article incorporates public domain material from the General Services Administration document: "Federal Standard 1037C".
Sing Hallelujah to the Lord

《**Sing Hallelujah to the Lord**》係一隻。隻歌喺1974年Linda Stassen-Benjamin作曲。

## 簡介
據講呢隻歌嘅曲調係作曲人Linda Stassen-Benjamin沖涼嗰陣諗到嘅。喺佢諗咗曲調之後，佢就喺個工作坊度嗰陣搞掂成隻歌，並同作曲小組一齊創作和音曲調。

《Sing Hallelujah to the Lord》係小調，喺頌讚歌入面係比較少有。同時，呢隻歌係復活節嘅聖詩，歌詞嘅四節嚟自早期基督教禮拜儀式入面聖經嘅簡單重複句。

## 示威
2019年，香港發生反逃犯條例修訂運動遊行，喺運動早期，隻歌嘅英文版亦喺唔同場合同氣氛度喺金鐘政府總部附近出現幾次。

6月9號立法會衝突後嘅6月11號，幾百個基督徒喺政府總部外通宵唱呢隻歌，希望喚醒警察嘅良知，化解清場嘅戾氣，亦代表天父畀人類平等自由。之後幾日亦有唔少示威者奏唱呢隻歌，包括6月14號同6月16號大遊行期間，遊行後示威者亦搞咗聖詩馬拉松，喺立法會示威區通宵唱呢隻歌。另外，按香港公安條例，宗教集會唔會當作集會、遊行管轄嘅一部份，所以爲示威畀咗額外嘅法律保護。

## 歌詞

## 其他語言版本
* 法文：《Chante alléluia au Seigneur》
* 西班牙文：《Canta aleluya al Señor》

## 攷
雪燕

**雪燕**（英文：**gum karaya**）係蘋婆屬植物嘅樹脂，當樹皮爆開滲出嚟遇到空氣，就會凝結成淺白色半透明嘅硬身晶體，浸發後個樣有啲似燕窩。

雪燕約莫喺2010年代開始興起做食材，主要用嚟燉甜品，被睇成燕窩嘅替代品。
公安條例 (香港)

**公安條例**，係《香港法例》第245章。呢個條例原本喺1967年由英屬香港立法機關香港立法局制定，將當時關於公安事態嘅香港同英國法律法典化。

## 攷
冥冥之中

《**冥冥之中**》（ ）係香港MakerVille製作嘅電視劇，喺2022年5月30號到7月8號逢禮拜一到五21:30-22:30喺香港電視娛樂ViuTV首播，係ViuTV頭一套30集一個鐘長劇，亦係頭一套用MakerVille名義推出嘅電視劇。套劇由栢天男、潘燦良、劉心悠、郭羨妮、袁綺雯、李天翔、蘇志威、王維、吳啟洋、陳嘉倩主演。套劇以科幻做題材，講一間用連鎖效應死亡事件去平衡人口嘅神秘公司。製作特輯《**冥冥之中製作特輯︰意料之外**》喺5月28號禮拜六晚21:30-21:45播。

## 播映安排
呢套劇喺2021年2月到4月進行拍攝，並曾經喺同年4月播出嘅《ViuTV 5周年：繼續向前》介紹過，但播映日子一路未有公佈。2022年2月，電視台播出一條宣傳片，同時介紹《940920》、《反起跑線聯盟》同呢套劇，令坊間覺得三套劇會安排接連播出，推算呢套劇將會喺4月11號首播，但最終只有頭兩套劇接連播出，而4月11號係安排首播綜藝節目《肥美人》。到5月上旬，電視台正式安排呢套劇5月30號首播。

## 角色
### 主要角色

### 其他角色

## 每集內容

## 記事
*套劇喺2021年2月21號喺荃灣搞咗開鏡拜神。

## 註

## 參考

## 出面網頁
*ViuTV：冥冥之中
*ViuTV：冥冥之中製作特輯︰意料之外
* MakerVille：冥冥之中

## 電視節目變遷
石排灣 (澳門)

**石排灣**（）係澳門路環島西北部一個地區，喺路氹城以南。當地有石排灣郊野公園、石排灣馬路、聯生工業村、蝴蝶谷大馬路等，另外，媽祖文化村入口同埋標誌性牌坊都喺呢度。
緬甸國防軍

**緬甸國防軍**（，，國際音標：，意譯：武裝軍）係緬甸嘅軍隊，歷史追溯到1946年英屬緬甸獨立。

軍隊將領由1962年至2011年，同埋由2021年起，實施軍政獨裁，外界叫做緬甸軍政府。而家嘅緬甸憲法畀軍方有各種政治特權。
紀念孫中山市政公園

**紀念孫中山市政公園**（又叫**鴨涌河公園**、**中山公園**，；）係澳門關閘隔離嘅一個公園，係澳門而家最大嘅公園，由市政署管理。公園紀念曾經喺澳門居住嘅孫中山，用佢嗰名嚟做公園嗰名。另外，公園裏面擺咗孫中山全身銅像。

公園喺何賢紳士大馬路，畀市民免費入場，佔地大約52,192平方米，朝早6點開到夜晚12點。

## 設施
圖書館、泳池、燒烤區、兒童遊樂場、健身設施、風箏區、綜合球場、公廁。

### 圖書館

圖書館全名叫**紀念孫中山市政公園黃營均圖書館**，以捐錢興建者秘魯華僑黃營均命名。係澳門第一座黃營均圖書館，亦係第一座由澳門市政廳設立嘅公共圖書館。圖書館舊館喺1996年4月26號正式開幕，藏書約5000册。圖書館舊館分咗兩層，上層係成年閱覽室，下層係兒童閱覽室。後來因舊館面積所限同使用率高企，所以民政總署決定將原公園餐廳（鴨涌河葡國餐廳）改建成圖書館新館。2014年1月24號，正式遷入新館。依家圖書館總面積係459平方米，設有多媒體視聽室、兒童閱覽區同報刊閱覽區，一共提供62個閱覽座位，總藏書增至約10,673冊。

### 其他設施
* 燒烤區
* 游泳池，設有成人池及兒童池。
* 健康徑
* 溫室
* 鳥籠


File:Swimming Pool at Jardim Municipal Dr. Sun Yat Sen.jpg|公園嘅游泳池
File:BQQ area at Jardim Municipal Dr. Sun Yat Sen.jpg|燒烤區
File:Old Wong Ieng Kuan Library at Parque Municipal Dr. Sun Yat Sen.jpg|圖書館舊館


## 歷史
公園前身係鴨涌河垃圾堆填區，係澳門第一個由堆填區改造嘅建築之一。由於垃圾堆填高低唔平嘅關係，成座公園亦按照地形以寬闊嘅波浪形草坪為設計基礎。

## 交通
巴士25B、30、34、MT4

## 參考

*澳門自然網紀念孫中山市政公園之簡介
氹仔中央公園

**氹仔中央公園**（、）喺澳門氹仔成都街，係而家氹仔設施最完善嘅市政公園，大約23,220平方米大，由市政署管理，喺2012年12月31號開放使用。總投資接近4.4億澳門元。

## 開放時間
*公園：朝早6點至半夜12點
*遛狗區：朝早8點半至夜晚10點

## 設施

露天游泳池、露天綜合球場、圖書館、環繞公園緩跑徑、兒童遊樂場、寵物活動區、健身設施、休憩區。

### 圖書館
**氹仔圖書館**（Taipa Library）喺氹仔中央公園地庫一層，喺2015年4月15號以試運行方式對外開放，同年9月1號正式開幕啟用。圖書館由文化局公共圖書館管理廳管理，面積2,200平方米，係澳門而家最大嘅公共圖書館，藏書量大約80,000冊。

開放時間
*星期一：下晝2點至半夜12點
*星期二至星期日：朝早8點至半夜12點
（農曆年除夕下午二時後休館，正月初一、二同三休館，其他公眾假期照常開館）

### 氹仔中央公園泳池
**氹仔中央公園泳池**有1,830平方米大，設有大池同嬉水池。

*開放時間：每年5月1號至10月31號嘅泳季。

### 停車場
公園地底個停車場提供1,333個私家車車位，1,384個電單車車位，10個傷殘人士車位。

## 交通
T352 廣東大馬路／濠景（AV. KWONG TUNG/NOVA TAIPA）
*途經路線：11、30、36、37、MT2、MT5。
T369 基馬拉斯／氹仔中央公園（GUIMARÃES/PARQUE CENTRAL DA TAIPA）
*途經路線：37、H3、MT5、N5、N6。
T370 基馬拉斯／濠珀（GUIMARÃES/NOVA PARK）
*途經路線：H3、MT5、N2、N5、N6。
T412 氹仔中央公園／成都街（PARQUE CENTRAL DA TAIPA/R. SENG TOU）
*途經路線：36、MT2。
T413 氹仔中央公園／哥英布拉街（PARQUE CENTRAL DA TAIPA/RUA DE COIMBRA）
*途經路線：11、30、36。

## 出面網頁
*市政署
*澳門自然網
快D啦牛牛

《**快D啦牛牛**》（英文：Ferdinand）係套2017年美國電腦動畫片，Carlos Saudanha執導。

## 拎
* 
*
史諾比：花生漫畫大電影

《**史諾比：花生漫畫大電影**》（英文：The Peanuts Movie）係套2015年美國電腦動畫片，Steve Martino執導。

## 拎
* 
* 
*
休班警

**休班警**係香港講嘅詞語，字面上解唔喺當緊值嘅警察，但近年嚟喺香港社會用呢個字嗰陣都有負面含義。

## 點嚟
休班嘅意思係「唔係當緊值」，「休」即係解「休息」嘅意思。所以休班警嘅字面含義係講緊唔係執勤緊嘅警員。嗰個詞語變體字有「休班警察」、「休班警察」等。

## 發放警棍爭議
2019年，反逃犯條例修訂運動運動開始，警方向休班警發放警棍去執行職務。但係就被質疑呢個方針會加劇警民衝突，另一方面監警會前委會鄭承隆認為噉會令警員心理壓力更大。

## 相關作品
### 紀實書
*《有種罪犯叫休班警察》

### 藝術電影
*《復仇者之死》
* 《失蹤》

## 攷
香港警察委任證

**香港警察委任證**係香港警察嘅身份同職權識別證明。根據《警察通例》第20章，警察喺任何時候都要隨身攜帶委任證，去顯示警員嘅名、職級同委任號碼等資料。 

## 歷史
香港警察用委任證嘅歷史嚟自英殖香港皇家警察時代當時宗主國英國嘅制度，警員向市民出示委任證去證明佢嘅身份。喺英國，除咗警察外，軍情五處（內務情報）官員都帶委任證。 

## 委任證內容

委任證嘅正面用中文、英文同彩圖方式印有以下資料：
*警員照片
*警員姓名
*警員職級
*僱員號碼
*「香港警察」及「HONG KONG POLICE」字眼嘅鐳射標記
*警徽標誌（彩色）
*背面聲明：「本證持有人是經正式委任的香港警察，其相片及資料載於背面。」

## 出示法規
### 《警察通例》
依據《警察通例》，警察用佢哋嘅權力嗰陣必須表明身分，便衣人員要出示委任證： 

 

喺有市民要求時，警長以下職級嘅警員應披露職級同警務處職員編號： 

 

### 判決案例
1997年，一個叫Lau Yin Kum嘅女人被警察截查嗰陣要求過警察出示委任證，之後就發生衝突，警員亦以「阻差辦公」嘅罪名將Lau Yin Kum拘捕。原審裁判官裁定警察嗰陣執行緊職務，而被告Lau Yin Kum嘅行為構成阻差辦公，所以判被告罪名成立，被告隨即上訴。但係，高等法院推翻咗原審裁判，指出原審裁判官似乎認為被告冇喺警員要求下即刻出示佢嘅身份證，並要求一位軍裝警員出示委任證，呢個行為構成「阻差辦公」。高等法院清楚講到，呢個唔係適合嘅定罪基礎，因為「一名市名有權要求一名執行職務中的警員，不論他是軍裝與否，出示他的委任證以資識別」（第七段，筆者中譯）。換言之，要求警員喺執行職務嗰陣出示委任證，唔可以當做阻差辦公。

### 《警訊》講關於委任證

2014年，《警訊》喺節目入面提到一個應屆會考生被身穿綠色軍裝自稱警員嘅男子「即時罰款」，攞走一百蚊，《警訊》喺節目入面教市民點樣去辨認委任證嘅真同假。同年嘅另一集《警訊》入面，主持表示市民有權同警察要求出示委任證，而警員亦需要跟住指示出示。 

2019年6月21號，元朗721事件前夕，葵涌警區重案組第二隊督察賈耀坤喺嗰日《警訊》節目度表示，便衣警務人員用警察權力嗰陣，必須主動出示委任證。軍裝警務人員用警察權力嗰陣，假如市民提出要求，亦要出示委任證。由於節目播放9日前咁啱係612示威入面蒙面速龍小隊拒絕出示委任證同展示警員編號嘅爭議入面，輿論認為嗰集節目嘅內容好諷刺。

## 爭議
 
 

喺6·12事件開始，警員多次違反守則，喺執行期間未有出示委任證。喺之後示威現場嘅警員，無論係軍裝定係便裝警員，絕大多數都用面罩蒙面，部分更加唔肯出示委任證、唔展示警員編號，態度又惡劣。有警員甚至將出示委任證要求視為挑釁，對提出嘅市民惡言辱罵、恐嚇甚至拘捕。2020月8月16號，浸大學生會會長方仲賢被捕嗰時，四名黑衣警員中有三名仍然唔肯出示委任證。

## 攷

## 連出去
*Web Archive: 香港警務處網站有關出示委任證事宜的歷年網頁備份
香港警察史

**香港嘅警察史**，由香港開埠後1844年港英創立殖民地警察計，差唔多行過咗180年，經過咗好多輪蛻變同轉捩；由首階段嘅殖民地警察部隊、喺1970年代起現代化，到1990年代初期起進入第三階段，發展做服務型嘅警察隊伍。香港警隊喺全世界排第三、亞洲排第二（馬來西亞警隊係亞洲入邊最早成立嘅，喺1807年）有現代警察制度去維持公共安全嘅警務機關。

## 皇家時期

1967年，香港親共人士喺文化大革命影響下，開展對抗香港政府嘅所謂「反英抗暴」行動。由最初嘅罷工同示威，發展到後來嘅暗殺、土製炸彈放置同發動槍戰（包括沙頭角槍戰等）。

## 香港主權移交初期
## 雨傘革命後至今（2014年－）：聲望下降

## 攷

## 文獻
* Kam C. Wong (黃錦就). *Policing in Hong Kong: Research and Practice* (London: Palgrave, 2015)
* Kam C. Wong (黃錦就). *Policing in Hong Kong: History and Reform* (Boca Raton, Fl.: CRC Press, 2015)
* Kam C. Wong (黃錦就). *Policing in Hong Kong: Policing in Hong Kong* (Aldershot, UK: Ashgate, 2012)

## 連出去
*警隊歷史
香港網絡審查

**香港網路審查**係指香港特別行政區政府對互聯網做嘅官方審查行為。根據香港人權法，香港居民擁有過自由言論同結社嘅權利。港區國安法實施後，警方可以要求服務商向喺電子平台上發佈好有可能構成危害國家安全罪行，或對有可能會導致危害國家安全罪行嘅發生嘅電子信息做禁制行動。部分網絡服務供應商已起好有如防火長城嘅阻擋設施。法律畀香港政府做嘅網路審查包括電腦犯罪、色情、侵犯版權同警方指控危害國家安全嘅材料。亦有社會活動人士指控香港政府因政治動機而監控佢嘅網絡活動。

## 網路審查事件

### 陳冠希事件

2008年，藝人陳冠希私人電腦中內容被竊，入邊好多香港知名藝人不雅照喺網上流傳，因應呢件事香港警方拉咗十名被指傳播色情材料嘅人 。竊取陳冠希電腦內容嘅電腦修理師被以不誠實使用電腦罪被判刑八年半。呢件事之後，香港警方陸續會見超過200個香港網站負責人，要求佢哋配合警方刪除陳冠希事件中洩漏嘅相片，又以此事件為由喺各個香港本土網站獲取咗超過30個相片傳播者嘅IP位址。呢件事令到人權活動人士指責香港警方違反公民嘅私隱權同法律對言論自由嘅保障。
### 「香港編年史」網站

2021年1月7號晚，記錄警務人員同親政府人士資料嘅網站「香港編年史」發出聲明指6日起香港部分使用者無法連接至佢哋個網站，質疑多間互聯網服務供應商應政府部門要求封網，警方指唔會評論個別案件，不過又引用港區國安法回應，話警方可以要求服務供應商對「構成危害國家安全罪行」嘅網站或信息進行禁制。《明報》報道，呢次係警方首次引用港區國安法第43條封鎖網站。另外，香港寬頻喺1月8日表示並冇封鎖使用者連接至呢個網站。但之後又喺1月14號承認已按《國安法》嘅要求，封鎖咗呢個網站。

### 台灣相關網站

2021年2月10號，部分香港ISP封鎖中華民國行政院促進轉型正義委員會網站（tjc.gov.tw及twtjcdb.tjc.gov.tw）。呢個網站載有威權時期嘅紀錄，而呢個委員會成立嘅目的係為執行轉型正義，面對威權時期嘅真相，「面對不義過去、反省體制，透過看見國家所行之不義，避免歷史重演」。2021年2月18號，有網民發現促進轉型正義委員會嘅網站可被香港ISP正常訪問。

2021年4月25號，台灣執政民主進步黨的官網和中華民國國防部國軍人才招募中心嘅網站，被發現無法經香港伺服器連接。前一日，有台獨背景嘅台灣基督長老教會網站亦被發現被封鎖。。 4月27號，民主進步黨網站同埋台灣基督長老教會網站重新可以喺香港登入。

### 「香港約章」網站
2021年6月18號，2021香港約章網站（）被港府以違反國安法為由封鎖。

### [[支聯會]]相關網站
「六四記憶．人權博物館」網站（）喺2021年9月28號，被香港主要ISP封鎖。

### [[香港監察]]網站
明報報導話，2022年2月14號，「Hong Kong Watch」（香港監察）喺Twitter表示，佢哋嘅網站已經被香港政府封鎖。

### 而家同埋以前封咗嘅網站

## 平台自我審查事件
### TikTok
2020年7月，因爲實施咗港區國安法，TikTok宣佈話要撤出香港，取而代之嘅係中國版抖音嚟到服務香港。而用戶喺香港使用TikTok收到限制，普遍相信TikTok係會利用Sim咭嘅登記地資訊禁止香港及中國大陸人士使用佢個程式。有分析指出，字節跳動有意喺香港實行數位「一國一制」。
### Disney+ 阿森一族
2021年11月27號，立場新聞發現於香港上線嘅Disney+服務，冇上架到阿森一族涉及六四事件一集。

### TVB myTV Super 戰場上

2024年11月，《戰場上》播咗頭兩集之後，Facebook群組Save HK有網友留言，投訴呢個節目嘅立場係幫住烏克蘭。

結果無綫電視先係喺11月6號起一連三日改播特備節目《特朗普重掌白宮》，再由11月11號起一連五日改播《一條麻甩在汕頭》，亦即係代表《戰場上》播到第二集之後正式腰斬，而myTV Super網上重溫同官方社交媒體所有宣傳材料亦喺11月6號被全數落架。

## 參考資料
物體檢測

**物體檢測**係一種跟電腦視覺同圖像處理有關嘅計算機技術，用於檢測數字圖像同影片中特定類別嘅語義對象（例如人，建築物或汽車）嘅實例。 精心研究嘅對象檢測領域包括人面檢測同行人檢測。對象檢測喺計算機視覺嘅許多領域都有應用，包括圖像檢索同視頻監視。

## 用途
物體檢測廣泛用於電腦視覺任務，例如圖像註釋， 行爲識別， 人面檢測，人面識別，影片物體佮埋分割。物體檢測亦都用喺跟踪對象，例如喺足球比賽當中跟踪球，跟踪板球拍嘅運動或跟踪視頻入便嘅人。

## 概念
每個對象類都有自己嘅特徵，有助於對個類進行分類。例如，所有圓都係圓形嘅。對像類檢測用到啲特徵。例如，搵緊圓嗰陣，搵啲離點（即中心）有特定距離嘅對象。同樣，搵緊正方形嗰陣，需要啲搵邊角垂直邊長又相等嘅對象。類似嘅方法用於人面識別，可以搵對眼、隻鼻同埋嘴唇，又可以搵膚色同眼距等特徵。

## 方法

用於對象檢測嘅方法通常分為基於機械學習嘅方法或基於深度學習嘅方法。對於機器學習方法，有必要首先使以下方法之一定義特徵，然之後使諸如支援向量機（SVM）嘅技術進行分類。另一方面，深度學習技術唔使特定定義好嘅特徵就端到端噉檢測到對象，好多時基於卷積神經網絡（CNN）。

定義特徵抑或劃分區域嘅方法：

* 機器學習方法：
** 基於Haar特徵嘅Viola–Jones對象檢測框架
** 尺度唔變特徵變換（SIFT） 
** 定向梯度直方圖（HOG）特徵
* 深度學習方法：
** 區域提議（Region Proposals，用於R-CNN， 快速R-CNN， 快速R-CNN， 級聯R-CNN  ）
** 單發MultiBox檢測器（Single Shot MultiBox Detector，SSD） 
** 你衹睇一次（YOLO）    
** 用於目標檢測嘅單發細化神經網絡（RefineDet） 
** Retina-Net 
** 變形得嘅卷積網絡（Deformable convolutional networks） 

## 睇埋

* 特徵檢測
* 運動物體檢測
* Teknomo–Fernandez演算法
* Outline of object recognition

## 攷

* 
* 

## 連出去
* 多對像類別檢測
* 時空行為定位
* 視頻對象檢測同埋佮埋分割
一氧化碳中毒

**一氧化碳中毒**（）係由吸入過量一氧化碳（CO）而導致。佢嘅症狀同流感有啲相似，例如頭痛、頭暈、虛弱、嘔吐、胸痛、迷糊等。大量吸入可以導致失去意識、心律不正、癲癇，最尾會死。長期嘅併發症有疲憊、失憶同行動問題。

## 攷
科技公司

**科技公司**（**technology company**）係指生產科技產品嘅公司，尤其係做資訊科技嘢嘅公司。
項目

**項目**（；，IPA：）喺商業同科研上係指由一個或者一班人做、涉及用詳細計劃達致某啲特定目的（例如設計出一件新產品）嘅工作。

## 睇埋
*創新
*研發
*旁置成本

## 引咗
矩陣式管理

**矩陣式管理**（**matrix management**）係一種源於 1950 年代、喺 1970 年代開始盛行嘅管理方式。一個採取矩陣式管理嘅組織會好似打前嗰啲噉，按功能－研發、市場研究、人力資源同財政呀噉－分做若干個唔同嘅部門，同時個組織做緊嘅嘢會分做若干個項目（project），每個項目都可以跨越幾個部門，由某一個老細帶領，於是個組織嘅每一個個體都會有一個主要老細，但同時又會為第啲老細搞項目，唔係好似金字塔式管理噉，每個個體淨係屬一個部門，淨係使向一個老細報告。畫做圖嘅話，矩陣式管理會出好似下圖嗰個矩陣，橫行表示部門，直行表示產品，每一個項目都可以由多個部門嗰度搵人幫手做。矩陣式管理俾人指係能夠結合「功能性分部門」有嘅效率同埋「一人同時做幾樣功能」有嘅彈性，喺廿一世紀初嘅管理界開始受到重視。

舉個簡單例子說明，想像一間科技公司，佢哋嘅員工分做研發同市場研究等嘅部門；家陣佢哋搞一個項目想研發一樣新產品，呢個項目唔淨只涉及研發部嘅工程師，仲會招埋市場研究部門嘅人嚟幫手，當中啲工程師同市場研究員會交流知識，令到雙方識得點樣將市場研究得出嘅結果－例如係有關消費者嘅品味嘅資訊－結合落去產品設計嗰度，從而達致更加有效嘅研發

## 攷
穩定性判據

喺控制理論，尤其係穩定性理論入便，**穩定性判據**（）係攞嚟判斷系統穩定嘅條件。有好多常見嘅穩定性判據：

* （Bistritz stability criterion）
* 圓判據
* Jury穩定性判據
* Liénard–Chipart判據（Liénard–Chipart criterion）
* Nyquist穩定判據（Nyquist stability criterion）
* Routh–Hurwitz穩定性判據（Routh–Hurwitz stability criterion）
* 
* 

穩定性亦都可以透過根軌跡分析確定得。

雖然穩定性嘅概念係一般性嘅，但透過下低幾個窄尐嘅定義都評估得穩定性：

* BIBO穩定性
* 
* Lyapunov穩定性
*
澳門通

**澳門通**（英文／葡萄牙文：**Macau Pass**）又叫**巴士卡**，喺1991年由澳門新福利推出。原本只可以用嚟搭新福利巴士。

2007年推出全新澳門通，直到依家服務範圍包括交通、便利店、超市、食肆、自動售賣機、停車場，甚至係可以用嚟做學校、辦公室同住所通行卡。

## 卡種類
租用版卡、個人化卡、學生卡、殘疾人士卡、長者卡。

## 買卡地方
*澳門通服務中心（氹仔、黑沙環、新口岸）
*便利店
*澳門通自動售賣機（亞馬喇前地）

## 澳門通股份有限公司
**澳門通股份有限公司**（葡萄牙文：**Macau Pass S.A.**）喺2006年8月註冊成立，受澳門金融管理局監管，按照澳門特區政府頒佈嘅32/93/M號法令（金融體系法律制度）進行經營。

澳門通股份有限公司負責處理澳門通卡各方面功能同研發工作，係澳門首間銷售、發行同管理電子貨幣儲值卡嘅公司。為市民同遊客提供簡單易用、方便快捷嘅電子化小額收支服務。

## 增值
好多大型公司同機構都可以增值澳門通。
*各大超市
*便利店
*澳門通服務中心（氹仔、黑沙環、新口岸（世界貿易中心））

## 搭車
### 巴士
*所有路線大人MOP$3，特快線MOP$4，其餘車費由政府保貼。
*所有路線學生（包括大專院校）MOP$1.5，特快線MOP$2，其餘車費由政府保貼。
*所有路線老人家同傷殘人士免費，車費由政府保貼。

所有卡拍卡後一個鐘內轉第二程巴士免費。

### 澳門輕軌
澳門通依家可以直接乘搭澳門輕軌。

## 手機app
澳門通手機app可以睇到自己張卡嘅餘額。

## 其他產品
*內置式「澳門通」手錶（未推出），可以用佢嚟消費、搭車。

## 特別版澳門通
*毛小孩慈善澳門通
*辛丑年旺牛載運福滿天生肖卡
*澳門通Mini卡（慶祝申遺成功15周年-黑白款）
*澳門通Mini卡（慶祝申遺成功15周年-藍白款）
*澳門回歸二十週年紀念版澳門通卡
*第66屆澳門格蘭披治大賽車特別版澳門通卡
*澳門通遊覓卡 - 大三巴遊覓卡套裝
*澳門通遊覓卡-媽閣廟游覓卡套裝
*澳門通遊覓卡-崗頂劇院遊覓卡套裝
*澳門通遊覓卡 - 議事亭前地遊覓卡套裝
*澳門通Mini卡（澳門通logo及MPay logo套裝）
*澳門通Mini卡（口罩款）
*澳門通Mini卡（520套裝）
*澳門通Mini卡（澳門通Logo款）
*澳門通Mini卡（長方形款）
*澳門通Mini卡（綠葉款）
*港珠澳大橋一週年紀念版澳門通卡
*澳門通醉龍卡
*「第65屆澳門格蘭披治大賽車」紀念版澳門通卡
*澳門格蘭披治電單車 - 第五十屆大賽紀念版澳門通卡
*Rubber Duck澳門通卡
*「Hello Kitty遊澳門系列」澳門通卡
*澳門通典藏系列 - 庚子年迎來金鼠慶新春生肖卡
*澳門通典藏系列 - 己亥年金豬如意獲豐財生肖卡
*澳門通典藏系列 - 玉犬呈祥展宏猷澳門通生肖卡
*澳門通典藏系列 - 丁酉年金雞納福生肖卡
*澳門樂團35週年澳門通卡
*粵澳名優商品展10週年澳門通卡
*澳門保安部隊事務局澳門通卡
*太陽城集團（2018) 澳門通卡
*中國－葡語國家經貿合作論壇（澳門）- 成立十五週年澳門通卡
*澳門羅梁體育總會澳門通卡
*澳門自由行（Go!Macau）澳門通卡
*新康信汽車行澳門通卡
*新康誠汽車行澳門通卡
*海擎天澳門通卡

## 睇埋
*八達通（香港）
*悠遊卡（台灣）
*一卡通（台灣）
*嶺南通（廣東省部份地區）
*深圳通（深圳）

## 出面網頁
*新福利 
*澳巴 

*澳門通
澳門通股份有限公司

**澳門通股份有限公司**（）喺2006年8月註冊成立，受澳門金融管理局監管，按照澳門特區政府頒佈嘅32/93/M號法令（金融體系法律制度）進行經營。

佢負責處理澳門通卡各方面功能同研發工作，係澳門首間銷售、發行同管理電子貨幣儲值卡嘅公司。為市民同遊客提供簡單易用、方便快捷嘅電子化小額收支服務。
合輯

**合輯**（）係將一位或者幾位歌手嘅音樂作品，集合喺同一張音樂唱碟度出版。呢啲作品可能係之前出過或者未出過嘅。
組織結構

**組織結構**（**organizational structure**）係指一個組織有關點樣處理工作分配同邊個監督邊個等嘅安排。

類:管理學
史提芬平卡

**史提芬．亞瑟．平卡**（；）係美國–加拿大嘅實驗心理學家，認知科學家同作家。
健康碼

**健康碼**（）係武漢肺炎期間所啟用嘅一種應用程式，作為個人嘅電子通行證使用。經讀取後可以確認證明持有人嘅健康情況，用嚟出入需要出示健康碼證明嘅場地。

## 香港
香港健康碼嘅計劃一路都只聞樓梯響，暫未有落實嘅計劃。

另外，香港雖然有套叫「安心出行」嘅二維碼系統，不過佢嘅用途係畀任何人（無論有無做過檢測）掃場地嘅碼去紀錄行蹤，本質上並唔係「健康碼」。

## 澳門
*澳門健康碼

## 中國大陸
*粵康碼（廣東）
*隨申碼（上海）
*安康碼（安徽）
*吉祥碼（吉林）
*贛通碼（江西）
*信康碼（青海）
*渝康碼（重慶）
*蘇康碼（江蘇）
*廣西健康碼（廣西）
*八閩健康碼（福建）
*北京健康寶（北京）
*浙江健康碼（浙江）
*雲南健康碼（雲南）
*天府健康通（四川）
*山西健康碼（山西）
*陝西健康碼（陝西）
*寧夏健康碼（寧夏）
*湖北健康碼（湖北）
*貴州健康碼（貴州）
*河北健康碼（河北）
*龍江健康碼（黑龍江）
*海南一碼通（海南）
*津心辦健康碼（天津）
*豫事辦健康碼（河南）
*遼事通健康碼（遼寧）
*藏易通健康碼（西藏）
*蒙速辦健康碼（內蒙古）
*山東電子通行卡（山東）
*甘肅健康出行碼（甘肅）
*湖南居民健康卡（湖南）

## 新加坡

## 睇埋
*武漢肺炎
*武漢肺炎香港疫情
*武漢肺炎澳門疫情
*安心出行
*武漢肺炎中國大陸疫情
*武漢肺炎廣東省疫情
*武漢肺炎新加坡疫情
*武漢肺炎東南亞疫情

類:軟件

類:廣東
類:星加坡
氹仔客運碼頭

**氹仔客運碼頭**（，），又叫「北安碼頭」同「氹仔碼頭」，係澳門一個喺氹仔北安填海區近澳門國際機場嘅客運碼頭。碼頭提供往來澳門至香港、珠海、深圳、東莞客輪服務。

## 歷史

永久客運碼頭啟用前，呢個叫氹仔臨時客運碼頭，喺2007年10月16號啟用。為咗分流外港客運碼頭，碼頭擴大變成永久客運碼頭。2017年5月18號舉行開幕儀式，由行政長官崔世安同運輸工務司司長羅立文等主持，同年6月1號正式投入運作，臨時客運碼頭亦喺同日凌晨停止運作。

### 跨境渡輪
金光飛航
*氹仔客運碼頭 ↔ 香港上環（港澳客輪碼頭）
*氹仔客運碼頭 ↔ 香港九龍尖沙咀（中國客運碼頭）

噴射飛航
* 氹仔客運碼頭 ↔ 香港上環（港澳客輪碼頭）
* 氹仔客運碼頭 ↔ 香港九龍尖沙咀（中國客運碼頭）

*氹仔客運碼頭 ↔ 香港屯門（屯門碼頭）
*氹仔客運碼頭 ↔ 深圳蛇口（蛇口郵輪中心）（由招商迅隆船務承運）

粵通船務
*氹仔客運碼頭 ↔ 深圳蛇口（蛇口郵輪中心）
*氹仔客運碼頭 ↔ 珠海九洲港（2021年3月1號起啟航）
*氹仔客運碼頭 ↔ 深圳機場（福永碼頭）
*氹仔客運碼頭 ↔ 虎門港

依家往返香港航線受武漢肺炎影響停航。

## 交通
### [[澳門輕軌]]

*氹仔線氹仔碼頭站

### [[澳門巴士|巴士]]
*26
*36
*51A
*AP1
*MT1
*MT4
*N2

### 發財車

受武漢肺炎疫情影響，所有發財巴服務由2020年2月7號開始暫停運作，直至另行通知。

#### [[澳門半島]]
*葡京
*新葡京
*澳門永利
*美高梅
*星際酒店
*澳門金沙
*英皇娛樂酒店

#### [[路氹城]]
*澳門銀河
*澳門百老匯
*澳門威尼斯人
*澳門百利宮
*新濠影滙
*新濠天地
*澳門倫敦人

#### 口岸
*港珠澳大橋珠澳口岸人工島（綜合渡假村接駁線）

### 停車場

停車場喺氹仔客運碼頭地庫，有兩層，設有4個出入口，其中入口分別喺地面入境層同一樓離境層；另外兩個出口都喺地面入境層。

## 睇埋
* 外港客運碼頭
* 香港上環港澳客輪碼頭
* 香港尖沙咀中國客運碼頭
* 香港屯門碼頭
* 噴射飛航
* 金光飛航
結構窿

**結構窿**（參見）係有關社會網絡嘅一個概念。結構窿係指個體嘅社會網絡當中嘅「窿」，結構窿嘅存在反映有啲個體之間冇乜連繫。
常識

**常識**（）係指常人理應要有嘅知識，令人能夠喺日常生活當中作出基本嘅決策。

## 睇埋
* 傳統
* 知識論
帝舵建築

**帝舵建築**（**Tudor architecture**），係英倫中世紀末期建築，處於帝舵王朝時期（1485- 1603），遵循晚期哥特式垂直風格，逐漸同歐洲大陸潮流更加吻合。1536至1541年，解散寺院重新分配大量土地畀有錢人，又增加石頭來源，造就咗帝舵建築熱潮。

## 參考
帝舵時期

**帝舵時期**（英文：**Tudor period**），又譯**都鐸時期**，係處於1485至1603年之間、都鐸王朝統治期間嘅英倫同威爾斯，當中包括伊利沙伯時代。第一代國王係亨利七世。英國史學家John Guy（1988年）認為帝舵時期係英倫自羅馬帝國統治時期以嚟，經濟最發達、最擴張性同最樂觀嘅時代。

## 參考
東望洋山

**東望洋山**（），又叫**松山**，係澳門半島最高嘅山，海拔90米。

## 歷史文物
* 松山市政公園內嘅松山防空洞
* 東望洋炮台
* 東望洋燈塔
* 聖母雪地殿教堂
* 嘉思欄炮台
* 加思欄兵營
* 二龍喉公園門外兩隻噴水雕像

## 睇埋
*二龍喉公園
*山頂醫院
西望洋山

**西望洋山**（），又叫**主教山**，係澳門半島第三高嘅山，高海拔62.7公尺。

由於以前西望洋山山頂有天主教澳門教區嘅主教府邸，所以又叫做**主教山**。

## 位置
西望洋山喺風順堂區近西灣湖，西南連接媽閣山，係澳門半島嘅豪宅區之一。

## 山上建築物
* 西望洋聖堂及主教府
* 西望洋山炮台
* 燒灰爐炮台
* 峰景酒店
* 澳門總督府
* 媽祖閣
媽閣山

**媽閣山**（），係澳門半島第二高嘅山，海拔71.6公尺高。東北面同西望洋山連接一齊，環山道路叫西望洋馬路，近西灣，山上面有好多豪宅。山下面有澳門古老村落之一媽閣村。

## 山上建築物
* 媽祖閣
* 媽閣廟前地
* 媽閣炮台
* 阿婆井前地
* 港務局大樓
政府數據庫

**政府數據庫**（**government database**）係指由政府搜集嘅數據形成嘅數據庫。經濟學家做研究嗰陣好興用政府數據庫嘅數據嚟估計經濟指標。
馬交石山

**馬交石山**（），係澳門半島最矮嘅山，海拔48.1公尺高，喺澳門東北，花地瑪堂區。山上面有馬交石炮台。

## 附近景點
* 馬交石炮台
* 螺絲山公園
* 海角遊雲
* 通訊博物館
大炮台山

**大炮台山**（****），原本叫**柿山**，又叫**聖保祿山**係澳門半島第四高嘅山，海拔57.3公尺高，喺澳門半島中西部，聖安多尼堂區。頂部係大炮台所在地。
花城公園

**花城公園**（）喺澳門氹仔一個公園，係氹仔唯一一個採用中國園林式庭園建築嘅公園。由市政署管理。花城公園喺1998年3月落成，喺埃武拉街同奧林匹克馬路之間，近花城大廈，面積大約係5,806平方米。

## 設施
* 兒童遊戲區
* 滾軸溜冰場
* 鵝卵石腳底按摩徑
* 綜合活動室
* 綜合活動場
*健身設施
*公廁

## 開放時間
每日朝早6點至半夜12點。

## 交通
### 途經巴士
T339 花城公園（JARDIM CIDADE DAS FLORES）
*路線：11、15、22、25B、26、26A、28A、30、30X、33、34、37、72 、102X、MT1、MT3、N2

## 參考資料


## 出面網頁
*官方網站
生態環境

**生態環境**（）係生物或種群周圍嘅生物同非生物成分嘅總和，一般嚟講會有影響生物生存、繁衍同埋進化嘅因素，生態環境既可能細到只可以透過顯微鏡先睇到，都可能大到全球（生物圈）。根據佢自身屬性，生態環境可以劃分做海洋環境、大氣環境、陸地環境。

## 攷
麥大力

**麥大力**（，）係香港飛機師同男藝人。2010年加入當時叫做「港龍航空」嘅國泰港龍航空做高級副機師，2018年升做機長，2020年國泰港龍航空結業，之後參加無綫電視舉辦嘅《衝上雲霄大選》節目，攞到冠軍。隨後喺2021年1月加入無綫電視，2月開始主持節目《港生活·港享受》。

2021年4月，麥大力喺拍攝myTV SUPER真人騷《SUPER FIVE》時，同拍檔之一嘅簡淑兒合作而相識，之後拍拖。

2022年5月，隨住2019新型冠狀病毒疫情放緩，唔少國逐步通關，國泰航空開始邀請離咗職嘅機組人員回巢。麥大力接受傳媒訪問時否認有意離開無綫電視。2023年3月，佢喺社交平台宣佈做返飛機師。

## 演出
* 2021年2月3號起：《港生活·港享受》主持人
* 2021年：《SUPER FIVE》主持人
* 2021年：《愛·回家之開心速遞》飾演Sam（第1459至第1461集）
* 2022年：《雙生陌生人》飾演楊靖夫（Jeff）

## 參考資料

## 出面網頁
* 
* 

類:前無綫電視男藝員
類:香港男模特兒
類:飛行員
類:亞歐混血
類:衝上雲霄大選參賽者
歐萱

**歐萱**（**Jeanette Aw**）原名**歐燕萍**，係星加坡女藝人，新傳媒七公主之一。憑著2008年電視劇《小娘惹》得到好高知名度，並且曾經憑演出《當我們同在一起》、《志在四方》，《信約：動盪的年代》等電視劇獲獎，去到2016年仲憑住《志在四方2》趙非兒一角獲得紅星大獎最佳女主角，成為星加坡視后。

喺2002至2017年期間，佢係新傳媒嘅全職藝人。之後離開咗新傳媒但仍然有參與一啲新傳媒嘅電視劇。

## 早年生涯
歐萱喺星加坡出世，祖籍福建。不過，佢嘅家庭係以英語溝通為主，好少用到華語。佢喺一次訪問入面提到，話覺得自己好好彩因為佢父母畀到所有佢需要嘅嘢。

佢喺國家初級學院同星加坡國立大學畢業。佢曾經因為鍾意小朋友考慮過讀兒童心理學，但最後佢修讀嘅係舞台劇。讀大學期間佢曾經係NUS Dance Ensemble嘅會長，佢之後喺2001年參加優頻道主辦嘅《新臥虎藏龍》新秀比賽出道，轉到電視界發展，同期嘅重有郭蕙雯。第一步演出嘅電視劇係《情色男女》，佢曾經喺國家初級學院一個舊生介紹入面睇到，呢個轉變過程並唔容易。

## 演出作品
* 2001年：《情色男女》
* 2002年：《勝券在握》、《奇妙人生之愛情遞送》 、《九層糕》、 《吐司男之吻2》
* 2003年：《真心英雄》、《荷蘭村》
* 2004年：《辣兄辣妹》、《孩有明天》、《任我遨游》
* 2005年：《情來運轉》、《舞出彩虹》
* 2006年：《刑警二人組》、《海的ㄦ子》
* 2007年：《最高點》
* 2008年：《小娘惹》
* 2009年：《當我們同在一起》
* 2013年：《志在四方》
* 2014年：《信約：動盪的年代》
* 2015年：《志在四方2》
*2016年：《絕世好工》、《118 II》
* 2025年：《小娘惹之翡翠山》

## 參考


## 出面網頁

類:祖籍福建
陳家亮

**陳家亮**可以係：
* 陳家亮 (醫生)，香港肝臟科醫生，香港中文大學醫學院院長
* 陳家亮 (足球員)，前中國國家男子足球隊隊長
* 陳嘉亮 (演員)，香港電影武師
澳門內港碼頭

**澳門內港碼頭**（）係澳門歷史悠久碼頭區，以貨運、內河運輸同漁業碼頭為主。內港碼頭區一共有34個碼頭。

## 位置
澳門內港碼頭喺澳門半島西面，屬西江支流，水道處喺澳門半島與珠海灣仔之間。內港由12號燈塔起至筷子基尾，全長3,500米。

## 出面網站
* 內港黃金歲月2007：昔日繁華

類:澳門交通
類:澳門建築物
類:碼頭
澳門大熊貓館

**澳門大熊貓館**（葡萄牙語：Pavilhãodo Panda Gigante de Macau）係澳門路環石排灣郊野公園入面嘅一個動物園，由市政署管理。裏面有大猩猩、火烈鳥、馬騮同熊貓。

## 開放時間
星期二至星期日，上晝10點至下晝1點；下晝2點至5點（最後入館時間係下晝4點45分）

逢星期一休館。如果星期一係公眾假期，就順延至翌日休館。

## 睇埋
*土地暨自然博物館
濠尚

**濠尚**（）係澳門一個高尚住宅屋苑，喺氹仔廣東大馬路，近氹仔中央公園。由氹仔新城市發展有限公司（信德集團全資附屬公司）起。

濠尚係濠庭都會第五期項目。第五期本來起娛樂、度假、酒店、住宅於一身嘅樓盤，但係中央政府喺2008年初指示澳門政府短時間內唔可以增加賭場數目，因此將原來嘅酒店計劃改為住宅同大型綜合商場。

## 住宅
設有一個園林式會所，由8座40至44層大樓組成，有1775個住宅單位。

## 商場 (星皓廣場)
濠尚下面有個65萬平方呎商場，樓高4層，其中有澳門第一間宜家家居。開放時間係朝早10點至夜晚10點。

*2/F：宜家家居、food court、真點心等
*1/F：宜家家居
*G/F：Puma、Starbucks、中國銀行分行、滙豐分行、24/7 FITNESS分店等。
*B1/F：百佳超級市場（Taste）、豐澤電器、萬寧、屈臣氏、Dr.Kong、玩具反斗城等

### 停車場

## 交通
;巴士 
*（廣東大馬路/濠尚）11、30、35、36、MT5
*（廣東大馬路/濠景）30、36、37、MT2、MT5

## 註
盛勁為

**盛勁為**（，）係香港飛機師同男藝人。2020年所屬公司國泰港龍航空結業，之後參加無綫電視舉辦嘅《衝上雲霄大選》節目，攞到亞軍。隨後喺2021年加入無綫電視，2024年離開。

## 演出作品
### 電視劇

### 綜藝節目

## 獲獎同提名

## 感情生活
2024年1月，盛勁為同麥明詩結婚。

## 參考

## 出面網頁
*
星空下的仁醫

《**星空下的仁醫**》（Kids' Lives Matter），前名《**兒科醫生**》、《**兒童醫院**》，係一套由無綫電視製作嘅電視劇集，由鄭嘉穎、馬國明、鍾嘉欣、羅子溢同埋周家怡領銜主演，龔慈恩、海俊傑、陳自瑤、郭少芸、何依婷同張寶兒聯合演出，監製方浤酌。

## 出面網頁
* 星空下的仁醫 - 主頁 - tvb.com
* 北美TVB網上串流平台 免費點播《星空下的仁醫》- https://tvbanywherena.com/cantonese/series/2066-KidsLivesMatter
發財巴

**發財巴**，又叫**酒店穿梭巴士**，係依家澳門好多酒店同賭場往返各個口岸、碼頭、景點、市區嘅穿梭巴士。

## 費用
大多數發財巴係免費，亦有部分酒店需要顧客消費先可以上車。

## 影響
### 正面影響
發財巴係免費，提供點到點服務，座位舒適，為旅客慳返唔少時間，亦可以彌補公共交通不足問題，為居民同遊客提供多一種交通選擇。

### 負面影響
*澳門道路設施嚴重不足，好多路好窄，太多發財巴喺街上行走，好容易塞車。同時，各個口岸附近旅遊巴停車位亦因過量嘅發財巴而唔夠用。

*當大量酒店落成而發財巴不斷增加路線同車輛去增加競爭力，需要大量聘請司機，賭場會增加司機人工，導致大量巴士司機轉職駕駛薪金較高嘅發財巴。因此造成公共巴士公司司機不足，被迫縮減公共巴士班次，巴士司機又唔使擔心無工開，導致服務態度質素變得較差，市民等車時間增加、巴士車廂內長期擠擁。

## 武漢肺炎
武漢肺炎封關導致大部分發財巴路線大幅減班，只提供往返酒店同關閘、橫琴口岸服務。
湖畔公園

**湖畔公園**（），又叫**湖畔花園**，喺澳門氹仔雞頸馬路隔離，大潭山郊野公園入口位置，湖畔大廈對面。面積大約2400平方公尺，公園全日開放，由市政署管理。

## 特色
公園中央安裝咗一個噴泉水池，係附近山水匯集嘅地方。

## 設施
公園有一個舊式洗衣槽，曾經係附近居民洗衫地方。公園亦有兒童遊樂設施同休憩設施。

## 交通
### 巴士
; T409 湖畔公園（JARDIM DO LAGO）
: 路線：26、30、30X、34、56、MT3
單擴張

場論入面，**單擴張**係場擴張嘅一種，係指喺一個場上面淨係加一粒元素上去嘅擴張，單擴張已經被數學家研究得好透徹，亦都可以完全被分類。

原初元素定理提供咗一個有限單擴張嘅判別方法。

## 定義
畀一個場擴張 L/K，如果存在一個元素\theta\in L，符合

: L = K(\theta).

咁呢個擴張就叫做**單擴張**，\theta就叫做一個**原初元素**，或者**生成元素**；我哋亦都會話 L 係喺 K之上用\theta**生成**出來嘅。

每一個有限場都係佢對應嘅素場嘅單擴張，詳細啲嚟講，如果 p 係一個質數，q=p^d，咁有限場\mathbb{F}_q就係素場\mathbb{F}_p嘅單擴張，亦即係話，\mathbb{F}_q係由一個元素\theta生成，\theta係一個d次方唔約得多項式嘅根，但係喺呢個情況，我哋唔會喊\theta做一個原初元素，即使佢符合前一段原初元素嘅定義都好。

原因係喺有限場嘅語言入面，原初元素有另一個意思，係指個有限場嘅乘法羣嘅生成元素，根據費馬小定理，\mathbb{F}_q入面嘅非零元素（即係個乘法羣）係等式

: x^{q-1}-1=0,

嘅根，即係啲(q-1)-單位根。所以，係有限場入面，原初元素係指原初(q-1)單位根，即係乘法羣嘅生成元素。乘法羣嘅原初元素自動係場嘅原初元素，但係調反轉就唔係。

所以係廣義嘅定義入面，我哋要求場入面嘅所有元素都可以寫做原初元素嘅多項式，而喺有限場入面，所有非零元素唔單止係原初元素嘅多項式，直情係原初元素嘅次方。係有限場入面，如果我哋想區分呢兩個概念，會分別講**場原初元素**同埋**羣原初元素**。

## 單擴張嘅結構
如果L係K之上用\theta生成嘅單擴張，咁L就係裝住K同\theta嘅最細嘅場，咁即係話，L入面任何元素都可以用K入面嘅元素同埋\theta用有限次嘅加減乘除整出嚟。

考慮多項式環K[X]，佢嘅一個萬有性質係存在唯一一個環同態

: 
\begin{align}
\varphi: K[X] &\rightarrow L\\
p(X) &\mapsto p(\theta)\,.
\end{align}


有兩個可能嘅情況會發生。

如果\varphi係單射嘅話，咁佢就可以延伸去K[X}嘅分數場K(X)，由於L係由\theta生成嘅，所以\varphi係由K(X)去L嘅同構。咁即係話，L入面每一個元素都係一個唔約得嘅分數，分子分母都係\theta嘅多項式，而且兩個咁樣嘅分數係代表緊同一個L嘅元素若且唯若佢哋其中一個係另一個喺K之上嘅約分。

如果\varphi唔係單射嘅話，設p(X)係佢嘅核嘅一個生成元素，亦即係\theta嘅最細多項式。\varphi嘅映像係L嘅一個子環，所以係一個域，咁即係代表p係一個唔約得多項式，啫係個商環K[X]/\langle p\rangle 係一個場。由於L係由\theta生成，\varphi係一個滿射，同埋\varphi誘導咗一個由K[X]/\langle p\rangle去L嘅同構。咁即係話L入面每一個元素都係\theta嘅多項式，而且個次方低過p嘅次方，譯即係個擴張嘅次方。

## 例子

* \C/\R（用 i 生成）
* \Q(\sqrt 2)/\Q（用\sqrt 2生成），一般嚟講，任何數場（\Q嘅有限擴張）都係一個單擴張 \Q(\alpha)，例如，\Q(\sqrt 3,\sqrt 7)=\Q(\sqrt 3 +\sqrt 7)
* F(X)/F（用X生成）

## 參考資料

## 書
*
陳國麟 (大清)

**陳國麟**係大清官員，直隸慶雲縣（今下山東德州市慶雲）人，出身，嘉慶十一年（1806年）九月接替任臺灣府彰化縣。

類:大清官員
類:山東人
國麟
一生何求

**一生何求**可以係：
* 一生何求 (陳百強專輯)，陳百強喺1989年出嘅專輯
* 一生何求 (李克勤專輯)，李克勤喺1994年出嘅專輯
* 一生何求 (陳百強嘅歌)，陳百強嘅歌
* 一生何求 (李克勤嘅歌)，李克勤嘅歌
One and All

《**One and All**》係香港組合MIRROR出嘅第一張唱碟。喺2021年1月20號由大國文化集團發行。呢張唱碟喺2020年11月9號下晝3點接受網上訂購。

## 簡介
呢張唱碟收錄咗21隻歌，呢張唱碟收錄咗MIRROR出道到依家嘅6隻團隊歌，仲有姜濤、陳卓賢、柳應廷、江𤒹生同盧瀚霆5位成員嘅15隻精選歌。呢張唱碟係開賣第一日已經賣斷市，而喺網上更加有人炒到去港紙2800蚊。佢佔據唱片舖 SKY MUSIC 2021年1月25號公布嘅最新一周銷量榜嘅第二名（第一名係張敬軒喺2021年1月7號出嘅《The Brightest Darkness》）。資深樂評人袁智聰認爲若果唱片發行數量有限，有搶購現象並唔奇怪。

## 曲目

## 參考
中級管理人員

**中級管理人員**（），又叫**中級管理層**，簡稱**中層**，係指一個組織當中喺最頂嘅阿頭以下、負責帶領團隊嘅管理人員。

中級管理人員比較少同前線員工直接接觸，但係會指揮第一層嘅管理人員做嘢，而頂層嘅管理者問起責上嚟會問佢哋。中層嘅管理者會花時間做組織同指揮嘅功能，佢哋嘅角色強調執行上頭俾嘅有關成個組織嘅計劃同政策，會幫手將資訊由上頭傳到去個組織嘅基層嗰度，而最緊要嘅係，佢哋會激勵同引導第一層嘅管理者。中層管理通常都係喺啲規模有返咁上下大嘅組織當中先會出現，因為個組織實要有返咁上下大先至會需要有人喺第一層同頂層之間做中介。

中層管理者嘅功能包括咗：
*設計同執行有效嘅資訊系統，等工作團隊內部同團隊之間嘅工作更有效率；
*界定同監察工作團隊嘅表現；
*解決團隊內部同埋團隊之間嘅問題；
*用獎勵同懲罰嘅方式去鼓勵團隊合作。

## 睇埋
*高級管理人員
高級管理人員

**高級管理人員**（），又叫**高級管理層**，簡稱**高層**或者**高管**，指一啲管理成個組織嘅人，喺牟利組織當中包括咗行政總裁（CEO）同董事會（board of directors）等等。

佢哋負責控制同監管成個組織嘅運作，會喺頂層嗰度設定策略計劃、公司政策、同埋為個組織嘅整體方向做決策。佢哋亦都可能會喺動員外界資源上扮演主導嘅角色（例如係同外界組織打交道）。呢啲頂層管理者要向股東、社會大眾、同埋監管企業嘅公共組織負責，亦都因為噉，頂層管理者好多時會做個組織對外界嘅「面」，令到大眾將佢同個組織聯想埋一齊。出名嘅例子有蘋果公司嘅創辦人兼（生前係）行政總裁喬布斯（Steve Jobs）噉，佢喺好多場合之下都會出面代表蘋果公司向社會大眾講嘢，令到好多人一講起蘋果公司就會諗起佢。

董事會嘅成員（董事）主要係一啲對股東有受託人式責任嘅非行政人員，喺多數嘅牟利組織當中都係比較少參與個組織嘅日常運作。據估計，財富美國五百強（Fortune 500）入面嘅公司嘅董事平均每個禮拜用 4.4 個鐘頭做董事會相關嘅工作，而喺 2016 年佢哋平均年薪係 245,000 美元。董事負責設定組織嘅策略、做啲好似買起第啲公司等嘅重大決定，仲會幫手請或者炒啲頂層管理人員（包括咗行政總裁），而事實係，對於做行政總裁嘅人嚟講，「要點樣應對董事會」係一個大問題，有近期嘅調查顯示，行政總裁最常俾人插嘅係「唔識應對啲董事」。董事會有陣時又會直接同某啲員工接觸。

## 睇埋
*中級管理人員

## 攷

類:公司管理層
專家派遣

**專家派遣**（**interim management**）係一種人才聘僱嘅方式，指一個組織喺短期內暫時請個高階嘅人才返嚟，靠佢嘅專業知識解決一個短期嘅問題。
壓力管理

**壓力管理**（**stress management**）係指針對員工心理壓力嘅管理。簡單例子有得閒幫員工減壓，等佢哋能夠保持良好精神狀態。
管理風格

**管理風格**（**management style**）係指一個管理者係達到目的嗰陣用嘅手法有啲乜嘢個人特質，例如有啲老細會比較傾向同員工打成一片。
淨係畀靠左入、靠左出

**淨係畀靠左入、靠左出**或**淨係畀靠右入、靠右出**（；縮寫：LILO/RIRO），係三叉路口度汽車轉彎受限制嘅一種行車指示嚟。
青馬管制區

**青馬管制區**（）係香港首個涵蓋非收費道路嘅交通管制區，根據香港法例第498章《青馬管制區條例》（）設立，管理範圍覆蓋青嶼幹線、汀九橋同長青隧道等來往香港國際機場嘅重要道路，去做全面嘅交通控制同監察，管制區人員被授權去執行《青馬管制區條例》。
快速道路

**快速道路**，又叫**快速公路**，**快速路**，係專畀高速交通工具用、雙向之間有分隔帶或安全島嘅。同高速公路同樣都係畀汽車用，但服務等級較高速公路為低，例如喺交通流量較細嘅路段設有平面路口等一般道路嘅設計。
年平均每日交通流量

**年平均每日交通流量**（；縮寫：AADT）係喺交通規劃、交通工程同地理數據分析攞嚟量度嘅標準。
金門建築

**金門建築有限公司**（，簡稱**金門建築**）係怡和洋行嘅子公司，源頭可以追溯去1919年由約翰·金門喺印度開創嘅總公司。金門建築總部喺香港九龍觀塘海濱道77號海濱匯1座22樓，並喺將軍澳工業邨設有後勤廠房，主要業務係建築同土木工程。
路壆

**路壆**（），係用泥土或者石塊築起嘅牆、堤或者土堆，用嚟擋住水或者托住路。公路或鐵路、運河起喺築起嘅高堤上，以避免線路水平面隨地形改變。
 
路壆通常用防水、唔透氣、非多孔嘅材料建設，去避免含水、透水。

## 攷
林憶蓮演唱會MMXI

《**林憶蓮演唱會MMXI**》（；又叫**林憶蓮MMXI演唱會**）係香港歌手林憶蓮出嘅第八張現場唱碟，喺2012年6月5號由Lead Talent Limited出CD同DVD版本。

## 曲目
全碟監製：林憶蓮　全碟編曲：倫永亮　（下面註明例外曲目）

**DVD版本**

**備註：**
* 表示結他編曲。

## 攷
李鉅峰

**李鉅峰**（，）係香港無綫電視男藝人，一位高級機艙事務長，同埋《衝上雲霄大選》嘅參賽者。

## 簡歷
李鉅峰本身係高級機艙事務長，喺香港出世同成長，佢有18年嘅資歷，2020年參加過無綫電視舉辦嘅《衝上雲霄大選》節目，隨後喺2021年加入無綫電視成為經理人合約男藝員。2024年開始拍攝《法證先鋒V》。

## 演出
### 電視節目（[[無線電視]]）
*2020年：《衝上雲霄大選》參賽者，5號
*2024年：《法證先鋒V》林生

## 攷

## 出面網頁
* 
*
魏柏豪

**魏柏豪**（，）係香港無綫電視男藝人。佢2002年喺聖公會李兆強小學度畢業，本身係機艙服務員，有7年資歷，2020年參加無綫電視舉辦嘅《衝上雲霄大選》節目，隨後喺2021年加入無綫電視成爲經理人合約藝員，2021年12月1號加入《東張西望》，又獲力捧成為10人男團Super Tiger成員，終於喺2024年10月離巢。

## 演出
### 電視節目（[[無線電視]]）
*2021年：《東張西望》主持
*2021年：《法言人》飾 警員（第6、18集）
*2022年：《輕·功》飾 記者（第23集）

## 攷

## 出面網頁
* 
*
香港科技大學持續進修學院

**香港科技大學持續進修學院**（HKUST College of LifeLong Learning）係以前香港科技大學旗下一個學院，以提供副學士及高級文憑課程為主，已經喺2010年停辦。

除咗喺清水灣科大嘅本部之外，佢哋亦曾經喺金鐘開設教學中心。

## 提供課程
中五畢業生可以報讀高等教育基礎證書課程（TEFC），而中六、中七畢業生就可以報讀高等教育基礎文憑課程（TEFD）或者The University of Warwick Higher Education Foundation Programme（HEFP）。每班收生最多40人。

另外，學院又曾經同長江旗下嘅生活易合作，舉辦行政人員電子商貿証書課程。

## 參考


## 出面網頁
*官方網頁
陳國麟 (香港)

**陳國麟**（，）係香港無綫電視男藝人。本身係機艙事務長，有13年資歷，2020年參加無綫電視舉辦嘅《衝上雲霄大選》節目，隨後喺2021年加入無綫電視成為經理人合約藝員。

2022年佢做咗23位J2ers之一，拍一啲J2台節目。

## 演出
### 電視劇（[[無綫電視]]）
*2023年：《隱形戰隊》 飾 林亮星
*2023年：《隱門》 飾 Paul

### 電視節目（[[無綫電視]]）
*2020年：《衝上雲霄大選》參賽者
*2021年：《世界轉運攻略》主持
*2022年：《開壇》主持
*2022年：《Blah Blah BLAH 試新室!!》主持
*2022年：《搵鬼同你瞓》主持
*2022年：《即刻食好西》主持
*2023年：《不正常愛情研究所》主持
*2024年：《2024開運救兵》主持
*2024年：《怪宿宿》主持
*2024年：《動物森友島》主持

## 攷

## 出面網頁
* 
* 

類:無綫電視男藝員
類:衝上雲霄大選參賽者
國麟
史穎喬

**史穎喬**（，）係香港無綫電視女藝人。佢本身有1年機艙服務員資歷，2020年參加無綫電視舉辦嘅《衝上雲霄大選》節目，拍宣傳片時獲稱「翻版梁詠琪」，之後喺2021年加入無綫電視成為經理人合約藝員，係《衝上雲霄大選》唯一女參賽者直接加入無綫電視。

## 簡歷
史穎喬以前讀梁式芝書院，喺香港樹仁大學讀中國語言及文學系學士，之後去咗香港中文大學讀中國研究系碩士學程，畢業後就做咗空姐。2020年佢因為被裁員，自己對演藝又有興趣，所以報名參選無綫電視嘅《衝上雲霄大選》，繼而入行拍電視劇。

## 演出
### [[電視劇]]（[[無綫電視]]）

## 註

## 然後史穎喬寳

## 出面網頁
* 
* 

類:無綫電視女藝員
類:香港中文大學舊生
類:梁式芝書院舊生
類:衝上雲霄大選參賽者
穎喬
項目管理

**項目管理**（**project management**）係指對一個組織內部嘅項目嘅管理，要諗點樣喺時間同第啲資源嘅限制下將每個項目嘅得益最大化。
團隊建立

**團隊建立**（**team building**）係指對一個組織內部嘅成員一齊做一啲嘢嚟建立團隊內部嘅信任。
團隊

**團隊**（）係指一班（同屬一個組織嘅）人一齊做嘢嚟達到目的。
## 睇埋
*破冰遊戲
*團隊有效性
掙值管理

**掙值管理**（**earned value management**）係項目管理上一種用嚟客觀噉量度項目進度嘅做法。
:
\begin{align}
\mathrm{EV} & = \sum_\mathrm{Start}^\mathrm{Current} \mathrm{PV(Completed)} \quad \mathrm{or} \quad \mathrm{EV} = \mathrm{budget\, at\, Completion\,(BAC)} \times \mathrm{Actual\%\, Complete}
\end{align}
科學化管理

**科學化管理**（）係一套管理風格，旨在於用科學方法提高一個組織嘅經濟效率。

## 概論

科學化管理喺 1910 年代興起。科學化管理將每個員工想像成有某啲特定責任嘅個體，強調分工（division of labor）能夠有效噉令到每個員工用少啲時間資源嚟生產同一份量嘅產出，令效率提升。科學化管理建基於以下呢幾條基本原則：
#每個員工集中研究佢要做嘅工作，提升自己喺嗰方面嘅技能；
#每一種工作都因為噉而有咗某啲標準嘅做法；
#管理人員按照每個員工嘅專長分配工作，並且喺適當嘅時候提供訓練機會；
#每一種工作都有一個評估表現嘅方法，而管理人員要按照表現嚟獎勵做得好嘅員工。

科學化管理喺廿世紀早期算係好革命性嘅創新，令到員工由「樣樣工作都做啲」變成專化噉做某啲特定工作（睇埋學習曲線），亦都導致咗管理人員開始留意唔同員工嘅專長。某程度上，科學化管理令到管理學開始將員工視為獨一無二嘅個體，令到員工訓練變成一樣個人化嘅嘢。
## 睇埋
*個體為本模型
## 攷
證據為本管理

**證據為本管理**（**evidence-based management**）係管理風格嘅一種，指管理者盡可能用受到科學性證據證實係有效嘅管理做法。
金蓮花廣場

**金蓮花廣場**（，或Golden Lotus Square）喺澳門半島新口岸高美士街、畢仕達大馬路同友誼大馬路之間。呢個廣場係慶祝1999年澳門回歸而設立，具有政治意義，係依家澳門其中一個出名地標同旅遊景點。

1999年12月20號，中華人民共和國接收澳門主權，成立澳門特別行政區，中央人民政府送咗「盛世蓮花」嘅雕塑，分別係大細各一件畀澳門，寓意澳門繼續繁榮昌盛。同1997年香港回歸嗰時送畀香港特別行政區嘅「洋紫荊」花寓意一樣。

盛世蓮花雕像喺1999年12月17號由工程人員安裝喺廣場度。12月20號中午由嗰時主管澳門事務中華人民共和國國務院副總理錢其琛主持揭幕儀式。

## 升旗儀式
金蓮花廣場升旗儀式喺每朝早8點舉行，而黃昏6點會有降旗儀式。升降旗儀式都係由9個着制服嘅警員執行。

金蓮花廣場原本無旗桿同升旗儀式安排。2000年開始，澳門特區政府為咗慶祝國家成立51週年，參考香港金紫荊廣場升旗儀式做法，喺嗰年9月安置兩支旗桿，而升旗儀式喺2000年10月1號第一次舉行。

喺國慶日、澳門回歸紀念日，澳門特區政府全體主要官員、立法會主席、中央人民政府駐澳門機構負責人、中國人民解放軍駐澳門部隊司令員等會出席升旗儀式。

## 睇埋
*澳門綜藝館
*澳門文化中心
*香港金紫荊廣場
澳門綜藝館

**澳門綜藝館**（），簡稱**綜藝館**，係澳門一個體育比賽、文娛、康樂同表演場地，喺新口岸畢仕達大馬路同羅理基博士大馬路交界，由澳門體育局管理。

綜藝館喺1985年5月27號啟用，舉辦過第四屆東亞運動會。

## 基本資料
澳門綜藝館由葡萄牙籍工程師設計。1999年澳門主權移交前，舉辦過澳門特別行政區政府成立儀式。

之後，綜藝館由中國工程師周緒楷改建，預備2005年東亞運動會體育場地修葺工程。

2011年5月1號，澳門特別行政區政府喺綜藝館舉行過25周年紀念演唱會。

## 設施
澳門綜藝館有第一館、主前廳、貴賓室同展覽室，面積7,280平方米大，有4,062個單人座位。

* 第一館：運動場地（國際標準），可以舉辦多項專業性或體育活動。
* 主前廳：面積680平方米大，可以用嚟做展覽同各項活動。
* 展覽室：面積1,020平方米大，可以用嚟舉辦大型展覽。

## 武漢肺炎安排
澳門綜藝館喺武漢肺炎期間設有核酸檢測站，採樣機構係國檢。

## 出面網頁
*澳門特別行政區體育局：澳門綜藝館
體育局

**體育局**（，葡文縮寫：ID），以前叫**體育發展局**，係澳門特別行政區政府社會文化司轄下嘅行政自治部門，前身係澳葡政府喺1993年成立嘅**澳門體育總署**。現任局長係潘永權，副局長係劉楚遠同埋林蓮嬌。

## 出面網頁
*體育局
自走棋

**自走棋**（**auto chess** / **auto battler**）係一種喺 2010 年代後半橛興起嘅戰略遊戲，係所謂嘅「自動」棋。一盤自走棋對局會有若干位（例如 8 位）玩家，每位玩家都有若干個**單位**（unit），玩家冇得直接控制自己嘅單位戰鬥，而係要俾啲單位「自己行」：
*一場自走棋對局一般會有若干個回合；每一個回合會涉及兩位玩家；喺每一個回合開始之前，交戰雙方玩家都要响個戰場上面擺低啲部隊；
*戰場通常係好似國際象棋嘅棋盤噉，分一格格嘅（所就叫自走「棋」）；
*跟住回合一開始，啲部隊就會按住自己嘅人工智能（AI）行動，途中完全唔使玩家俾任何嘅輸入，回合會喺「其中一方嘅部隊死嗮」或者「過咗若干時間」嗰陣完；
*一個回合完咗之後，玩家會按佢哋喺打前嗰個回合嘅表現（「殺咗幾多敵人」呀噉）賺到虛擬錢，呢啲虛擬錢可以攞嚟買多啲部隊；玩家做完有關買部隊嘅決策之後，就會進入下一個回合；
*場對局嘅回合完嗮之後，符合某啲打贏條件（例如「贏嘅回合數量最高」）嘅玩家就會係贏家；
自走棋喺遊戲性上最大嘅特徵係唔似得一般嘅戰略遊戲噉，會要求玩家喺戰鬥中途指揮部隊，而係考玩家識唔識理解同估計部隊嘅人工智能嘅行為。自走棋呢種遊戲係由 2019 年早期出嘅《刀塔自走棋》（Dota Auto Chess）帶起嘅，俾人譽為係 2010 年代尾嘅遊戲界嘅一大創新。

## 睇埋
*電子集換式紙牌遊戲
## 攷
森林反恐隊3

《**森林反恐隊3**》（）係一部2010年美國電腦動畫戲。套電影喺2010年10月21號首映。佢係2006年套電影《森林反恐隊》嘅續集，由Cody Cameron執導並由Sony影視娛樂製作同發行。

## 配音員
* Matthew J. Munn ... Boog, Doug
* Matthew W. Taylor... Elliot, Deni, Buddy, Ian, Reilly
* Melissa Sturm ... Ursa, Giselle
* Karley Scott Collins ... Gisela
* Ciara Bravo... Giselita
* Harrison Fahn... Elvis
* Dana Snyder ... Alistair
* André Sogliuzzo... McSquizzy
* Cody Cameron ... Mr. Weenie, Nate
* Danny Mann... Serge
* Crispin Glover ... Fifi
* Steve Schirripa ... Roberto

## 出面網頁
* 
*
新苗超級市場

**新苗超級市場**（，），又叫**新苗超市**，係澳門其中一間大型連鎖超級市場，兼營運出入口貿易同商品批發嘅有限公司，由牛奶公司管理。總部喺永華街37-53號僑光工業大廈九樓D座。截至2020年12月31號，新苗超市有20間分店，400幾位員工。

## 歷史
新苗超級市場喺1990年創立，係澳門第一間有規模嘅大型超級市場，由澳門福建總商會創會會長、委員許自勵同佢太太莊美容創立。

澳門經濟喺1997年金融風暴下滑。好多澳門人當時貪平北上珠海買嘢，令澳門市面一片冷清、蕭條。但係許自勵堅持繼續開分店，又話呢個係商機。當時超市有句口號係「平過拱北，薄利多銷」嚟吸引客人。短短幾年時間，「新苗」分店已經遍佈澳門多處，包括澳門半島同氹仔。

## 業務
依家新苗超市每年營業額超過5億澳門元。另外，有5萬呎總貨倉、一間西餅麵包製造廠同一間禽蛋廠。

屬下公司有新苗同大地兩間貿易公司，負責公司商品出入口同批發等業務運作。廣東省中山同珠海設置辦事處，協助公司喺中國內地業務運作。

2015年3月25號，香港牛奶國際宣佈已完成收購澳門新苗超市有限公司。

## 會員
凡喺任何分店買滿Mop$200都可以申請會員卡，呢張卡可以用嚟儲分。

## 爭議
推出之後，多間超級市場都有抬高價格情況，其中有居民話石排灣新苗超級市場買一包米，標價116.9蚊，用消費卡找數之後，被對方收取139.9蚊，當事人隨即同超市職員理論，最後至退返23蚊畀佢。

## 睇埋
*來來超級市場
*百佳超級市場

## 出面網頁
*新苗超市網頁
來來超級市場

**來來超級市場**（，）又叫**來來超市**，係依家澳門最大型嘅連鎖超級市場，市場佔有率大約有三成。佢係榮豐集團嘅子公司，總部喺慕拉士大馬路181-183號來來集團大廈五樓，董事總經理係曾憲程。

來來超市喺2006年開始擴展業務，2008年開始有藥房同賣電器、傢俬、燈飾、廚具。

## 業務
第一間來來超級市場喺1997年正式營業。

2015年，來來超級市場喺澳門設有30間分店，喺澳門半島同氹仔，其中澳門半島分店較多。

## 相關事件
消費者委員會喺2020年5月4號夜晚發新聞稿話最近收到好多關於來來超市投訴。消委調查之後，發現超市無清晰標示出售商品嘅實際最終售價，又無確保商品價格資訊嘅準確同清晰，資訊有誤導，有損消費者權益。之後，俾消委會撤銷「誠信店」標誌。

2020年5月6號，來來超級市場對造成影響市民道歉。之後嚟5月8號發公告，願意設立價格監督計劃同提供額外優惠活動。

## 參考

## 睇埋
*新苗超級市場
*百佳超級市場

## 出面網頁
*來來超市官方網站

類:超級市場
七匹狼

**七匹狼**可以係：
*七匹狼 (電影)，1989年臺灣電影。
*七匹狼 (電影原聲帶)，1989年臺灣音樂專輯。
*七匹狼 (香煙)，大陸香煙牌子。
吳靜怡

**吳靜怡**可以係指：
*伊能靜，臺灣女歌手、女演員，原名吳靜怡
*吳靜怡 (香港)，香港聯合出版集團董事、副總裁
東港城

**東港城**（）係喺香港新界將軍澳坑口重華路8號，由7座住宅大廈同1座購物商場組成。1997年1月開始賣，同年10月落成，由新鴻基地產發展，示範單位喺銅鑼灣世貿中心。商場設有行人天橋連接隔籬嘅港鐵將軍澳綫坑口站。

## 出名住客

* 惠英紅
* 容祖兒
* 郭晉安

## 攷

## 拎

* 東港城 East Point City 商場網站
*
倫敦大霧霾事件

**倫敦大霧霾事件**（）係發生喺1952年12月5號至12月9號英國倫敦嘅空氣污染事件。發生原因有氣溫低、反氣旋、無風同大量燒煤炭所產生嘅空氣污染而造成嘅大霧。

## 經過
倫敦冬季多濃霧天氣，工業革命以後，帶嚟大量利用嘅煤炭，燒煤後嘅煙塵同霧混合，停留喺地面上，被叫做黑霧，吸入霧霾導致呼吸道疾病嘅患者增加，身體健康受害。現今流行文化上可以聽到「19世紀末嘅倫敦素有霧都嘅講法」，呢個講法紀錄老倫敦霧霾嚴重嘅歷史風情同現代倫敦差好遠。而1950年代以前嘅100年間倫敦有大約10次大規模霧霾事件，當中最嚴重、對健康危害最大嘅一次就係1952年。

## 攷

## 連出去
*倫敦霧霾事件
*The Great Smog of 1952
*Days of toxic darkness
*Historic smog death toll rises
*NPR: The Killer Fog of '52
*Pollution call on smog anniversary
新口岸水塘

**新口岸水塘** () 係指喺澳門新口岸北面嘅人造水塘。呢個水塘無官方名，只係叫**水塘**（）或者**儲水塘**（）。水塘喺花地瑪堂區，係依家澳門面積最大同儲水量最多嘅水塘。

## 設施
有一條步行徑圍繞住新口岸水塘，全長大約2600米，分兩期起。步行徑嗰度有涼亭、兒童遊樂設施同健身設施。

步行徑有幾個入口，方便市民來往黑沙環、外港客運碼頭、回力娛樂場、松山等地方，亦係來往新口岸同黑沙環嘅主要步行通道。

嗰條步行徑係喺2000年同水塘馬路工程同步進行，喺2002年1月4號落成，嗰時得大約900米。而2006年開始嘅第二期工程將步行徑延長至2600米。同時，又增加咗休憩空間、健身設施同綠化空間。

步行徑建成之前，原本係澳門自來水公司圍封嘅禁區。剩係澳門格蘭披治大賽車期間先係嗰度設置看台，畀人入去。

## 歷史

新口岸水塘唔係天然。水塘位置原本係海，填海計劃起工業區。之後，為咗配合人口增加而起呢個水塘。新口岸水塘建造工程喺1935年動工，1938年起好投入服務。佔地約30萬平方米。

## 睇埋
*石排灣水塘

## 參考
*環境保護局 - 自來水的供應
新濠鋒

**新濠鋒**（繁稱：**澳門新濠鋒酒店**；英文／葡文：**ALTIRA**［繁稱：**Altira Macau**］），前稱**皇冠酒店**（），係澳門第一間用六星級酒店標準去起嘅五星級豪華酒店，喺氹仔北面廣東大馬路，由新濠博亞博彩 (澳門) 股份有限公司管理。

## 簡介
酒店大樓大約有160米高，有36層，總建築面積106,000平方米，設有216間豪華客房，當中包括24間豪華貴賓套房同8間總統套房。

新濠鋒酒店本來叫皇冠酒店，喺2007年5月9號試業，2007年5月12號舉行開幕禮，當時請咗周潤發嚟做代言人。

## 娛樂設施
### 賭場
**新濠鋒娛樂場**（英文：**Casino Altira**）（總面積約17,000平方米，可容納220張賭枱同五百幾部老虎機；舊稱：**澳門皇冠娛樂場**［英文：**Crown Macau**］）同摩卡娛樂場。

### 餐廳
帝影樓(米芝蓮一星）、逸、奧羅拉、天政、季風、正盅、麒龍軒及「38」酒廊。

### 康樂
泳池（起喺酒店16樓，採用「無邊際」設計，長25米，裝咗落地玻璃窗，由嗰處可以俯視到澳門半島風景。泳池道有水中音樂設備，同個果汁吧）、「澄」水療（有整指甲服務）、美髮及美容中心、健身中心。

## 客房種類
*豪華客房
*豪華套房
*豪華貴賓套房
*總統別墅式套房

## 交通
### 巴士
可以去廣東大馬路/鴻發或氹仔電訊或者泉澧花園巴士站搭車。

### [[發財巴]]
*新濠鋒酒店 ↔ 關閘（因武漢肺炎減至30-45分鐘一班車）
*新濠鋒酒店 ↔ 氹仔市區 ↔ 新濠影滙（因武漢肺炎停駛）
*新濠鋒酒店 ↔ 新濠天地 ↔ 新濠影滙（因武漢肺炎停駛）
*新濠鋒酒店 ↔ 澳門旅遊塔 ↔ 外港客運碼頭（因武漢肺炎停駛）

## 睇埋
*新濠影滙
*新濠天地

## 出面網頁
*新濠鋒官方網址
Forest 專注森林

**Forest 專注森林**（；簡稱**Forest**），係一款生產率嘅應用程式。呢個軟件由發明同喺2016年3月15號發行。而家Forest可以喺iOS、iPadOS同Android下載到。呢個軟件有唔同種類嘅樹畀用戶去種，設定好時間種完之後就可以攞到金幣，幫到用戶喺特定時間內專注做嘢、戒甩手機癮。

## 參考資料

## 連出去
*Forest 專注森林Google Play簡介
*
*
*
生產率

**生產率**（）係經濟學一個行話，講緊由原材料變成產品嘅過程入面嘅效能同效率表現，係每單位投入嘅產出。生產率嘅提高係由於資本或勞動力效率嘅提高，但將資本生產率同勞動生產率分開計成日唔可能嘅，通常情況下，生產率呢個概念一般限於勞動生產率。

## 攷
保護香港法

《**限制向香港出口催淚彈和人群控制技術法**》（），簡稱《**保護香港法**》（），係一條喺美國國會提出嘅法案。目的係禁止商業出口某啲非致命人群管制設備到香港，唔理係為香港紀律部隊提供防暴裝備同服務，抑或出於其他目的。

## 警方反應
香港警務處長鄧炳強舉行傳媒茶敘話，認為法案對警方冇影響，更加表明話會考慮使用比橡膠彈同布袋彈威力更加大嘅木彈來應對「暴徒」。會向東歐同中國大陸等等嘅地方買武備。

## 攷

## 連出去
*議員克里斯·史密斯提出嘅法案全文
*白宮聯署 - Hongkongers urge Congress to pass the Protect Hong Kong Act
修正早期系統

**修正早期系統**（）係香港地鐵荃灣綫通車前，而家港鐵嘅觀塘綫觀塘站至旺角站（唔包太子站）同荃灣綫旺角站至中環站路段嘅名，嗰陣並唔係單獨咁嗌觀塘綫。而家修正早期系統已分做觀塘綫嘅油麻地至觀塘同荃灣綫嘅旺角至中環段。

## 史
1975年11月，修正早期系統批准去起，系統包括觀塘綫（石硤尾至觀塘）同荃灣綫（旺角至中環）兩段。喺隧道工程正式開始前，工程團隊喺沿綫起過4段試挖隧道（分別喺金鐘站東面、而家嘅香港藝術館尖沙咀2號工地、樂富站東面同長沙灣站東面），去評估地質同興建方法。

工程用咗4年，修正早期系統北段喺1979年9月30號進行通車典禮儀式，由時任香港總督麥理浩主持，港督亦行入列車駕駛室做按鈕儀式，之後首班列車就衝過綵帶。車站入面有舞龍舞獅表演。喺石硤尾去程以至觀塘回程時亦有儀式。通車典禮嗰日，有500蚊車飛專畀搭第一班列車。另外有10萬個市民買咗10蚊紀念車飛，可以喺任何車站搭車。

## 攷
香港學界體育聯會

**香港學界體育聯會**（；簡稱：學體會）喺一九九七年九月一號正式成立，取代前三個學界組織。

## 架構
;贊助人
: 林鄭月娥 大紫荊勳賢, GBS (The Honourable Mrs Carrie Lam Cheng Yuet Ngor, GBM, GBS)
;副贊助人
* 楊潤雄 太平紳士 (The Honourable Kevin Yeung Yun-hung, JP)
* 劉江華 太平紳士 (The Honourable Lau Kong Wah, JP)
* 霍震霆 GBS 太平紳士 (Mr Timothy Fok Tsun Ting, GBS, JP)
* 貝鈞奇 BBS, MH (Mr Pui Kwan Kay, BBS, MH)
* 湯徫掄 BBS, MH 太平紳士 (Mr Tong Wai Lun, William, BBS, MH, JP)
;永遠名譽會長
* 梁省德 BBS, MBE 太平紳士 (Ms Leung Sing Tak, BBS, MBE, JP)
* 張枝繁 MBE 太平紳士 (Mr Cheung Che Fan, MBE, JP)
* 陳典琪 (Mr Chan Tin Kei)
* 葉敬平 (Mr Yip Jing Ping, Luke)
* 范錦平 BBS 太平紳士 (Mr John Fan Kam Ping, BBS, JP)
* 姚啟榮 (Mr Yiu Kai Wing)
* 楊開將 (Mr Yeung Hoi Cheung)
;名譽顧問
* 王敏超 太平紳士 (Mr Wong Man Chiu, Ronnie, JP)
* 傅麗珍 (Ms Fu Lai Chun, Joanne)
* 黃蘭心 (Ms Nancy Wong Lan Sum)
* 蔣德祥 BBS, MH (Mr Chiang Tak Cheung, Silas, BBS, MH)
* 葉福華 (Mr Ip Fuk Wah)
* 鄭祖澤 (Mr Cheng Cho Chak)
* 梁兆棠 MH (Mr Leung Siu Tong, MH)
* 鍾樹培 (Mr Chung Shu Pui, Kelvin)
;董事會
*主席
**劉靳麗娟 SBS, 太平紳士 (Mrs Stella Lau Kun Lai Kuen, SBS, JP)
*副主席
**張勇邦 MH (Mr Cheung Yung Pong, MH)
**連鎮邦 (Mr Lin Chun Pong)
*義務司庫
**李楚安 (Mr Li Chor On)
*委員
**陳志雄 (Mr Chan Chi Hung)
**周瑞忠 (Mr Chau Sui Chung)
**鄭景亮 (Mr Cheng King Leung)
**洪楚英 (Mr Hung Chor Ying)
**賴永春 (Mr Lai Wing Chun)
**李德輝 (Mr Li Tak Fai, Stephen)
**陸國森 (Mr Lok Kwok Sum)
**吳少祺 (Mr Ng Siu Ki)
**吳偉成 (Mr Ng Wai Shing)
**杜永強 (Mr To Wing Keung)
*秘書
**鄧嘉珮 (Ms Tang Ka Pui, Carmen)

## 搞過嘅運動項目
;中學部分
* 射箭、田徑、羽毛球、籃球、沙灘排球、越野、劍擊、足球、手球、室內賽艇、七人欖球、壁球、游泳、乒乓球、網球、保齡球、排球、籃球馬拉松、體操、曲棍球、拯溺、投球、欖球、壘球。
;小學部分  
* 田徑、羽毛球、籃球、劍擊、足球、手球、游泳、乒乓球、排球、五人足球、壁球、網球、體操。
;精英賽項目
* 田徑、游泳、羽毛球、羽毛球(團體)、籃球、越野、足球、手球、乒乓球、排球。

## 連出去
* 香港學界體育聯會
黃泥墩水塘

**黃泥墩水塘**係香港一座小型水庫，喺元朗大欖郊野公園入面，大欖涌水塘嘅北面。呢個水塘喺偏僻位置，好少有人嚟，距離元朗楊家村最少有半個鐘路程，沿路可以睇到受法例保護嘅豬籠草。

1960年代，政府為咗增加大欖涌水塘供水量而將附近河流截流，引水到大欖涌水塘，令元朗中游以下水量大減，影響農民灌溉，所以當局另闢四個灌溉水塘，黃泥墩水塘就係其中一個。水塘容量約12萬立方米，為八鄉同十八鄉嘅農民畀到灌溉用水。

## 攷

類:元朗
澳門文化中心

**澳門文化中心**（，，縮寫：MCC）喺澳門半島大堂區新口岸孫逸仙大馬路，係依家澳門唯一一個國際級文化藝術大型表演場地。

澳門文化中心喺1998年開始起，由葡萄牙總統桑帕約喺1999年3月19號揭幕投入服務。

## 使用情況
佢係每年澳門國際音樂節、澳門藝術節等大型活動嘅主要表演場地。

## 設施
澳門文化中心面積有45,000平方米，由景觀公園、劇院大樓同藝術博物館大樓組成。

### 劇院
劇院大樓有兩個表演場地，兩個場地都設有即時傳譯室同先進嘅放映、音響同燈光設備。

*綜合劇院有1,114個座位，適宜上演大型節目

*小劇院則有393個座位，適宜舉行小型節目同放映電影。

*其他設施有會議室、展覽廳、多用途排練室、音樂室、化妝間、洗衣房、技術控制室同為表演者專設嘅休息室等。

### 澳門藝術博物館
澳門藝術博物館總面積有10192平方米，有5層，內設有5個展覽館，展覽面積接近4000平方米，係澳門最大嘅視覺藝術展出地方。除展覽廳外，該館仲有演講廳、多媒體圖書館等設施。

### 文化中心廣場
陳列館喺2003年3月開工，2004年建成啟用，總造價大約5000萬澳門元。樓高3層，地下係大堂入口同行政部，1樓分別係回歸賀禮展覽廳同專題展覽廳，2樓係演講廳。

### 其他設施
其他設施有餐廳、咖啡室、酒吧、售票處同詢問處。

## 睇埋
*澳門茶文化館

## 出面網頁
*澳門文化中心

類:澳門建築物
估計理論

**估計理論**（**estimation theory**）係指統計學當中嘅一個子領域，研究喺建立統計模型嗰陣點樣估計模型嘅參數數值，包括最大似然估計（maximum likelihood estimate）同普通最小二乘法（ordinary least square）等嘅技術。

例如喺估計投票人總體入面嚟講，畀特定候選人投票嘅人數比例係一個唔可以觀測嘅參數，因為投票人總體太大；估計值只可以建立喺投票者嘅一個細嘅隨機採樣入面。

## 會用到佢嘅領域
* X光斷層成像
* 腦電圖
* 心電圖
* 核磁共振
* 超聲波
* 雷達、地震學——物件嘅定位
* 噪聲方差
* 粒子濾波器
檔案研究

**檔案研究**（）係指用檔案數據做嘅研究。例如經濟學上嘅研究就好興攞政府數據庫嗰度嘅數據嚟估計經濟指標數值。
## 睇埋
*圖書館學
盧廉若公園

**盧廉若公園**（、，古稱**娛園**；又稱**盧家花園**或**盧九花園**；簡稱**盧園**），喺澳門半島近塔石廣場。面積有大約10,857平方米，由市政署管理，1925年啟用。

澳門茶文化館喺盧廉若公園入面。

## 特色
公園係以蘇州獅子林為風格嘅園林，係依家港澳地區唯一一個蘇州園林風韻嘅公園。1992年，更被評為澳門八景之一。

## 開放時間
*每日朝早6點至半夜12點

## 交通
### 巴士
; M76 盧廉若公園（JARDIM LOU LIM IOC）
: 途經路線 : 2、2A、5、9、9A、12、16、16S、22、25、25B、28C、N2

## 睇埋
*塔石廣場

## 出面網頁
*盧廉若公園
正則化 (數學)

**正則化**（）係數學同電腦科學等領域上嘅一個概念。喺最佳化當中，正則化係指喺一個函數裏面加多個數值，令到個最佳化過程進行得順利啲，唔會出現過適等嘅問題。

具體執行方法係，當計算一個模型嘅適切度嘅時候，如果一個項嘅權重好大，就會扣分，於是最佳化之後嘅結果就會避免出現用好大嘅權重嚟瞄準訓練數據個別例子嘅情況。
塔石廣場

**塔石廣場**（，）係澳門四大廣場之一，喺澳門半島望德堂區，近盧廉若公園，有大約1.326萬平方米。

塔石廣場喺2005年5月開始動工，將原址嘅塔石球場拆卸，將文化局大樓至塔石藝文館對開嘅一段荷蘭園大馬路整合成廣場一部分，地下起咗行車隧道，將原本東行馬路改落隧道。行車隧道喺2007年7月22號正式通車。

## 特色
塔石廣場地下鋪住上葡式碎石，地底行車隧道隔離係一個5米一層、可以容納60幾架旅遊巴嘅停車場。

廣場有休憩區、飲食及娛樂中心同地庫商場，間中廣場會用嚟做展覽同銷售擋。

### 地底行車隧道
廣場地底行車隧道係「U」形設計，取代原本荷蘭園大馬路。行車隧道200米長，路面闊8米，雙線行車，平均一條線有4米，設有一條避車線。隧道內裝24小時監察裝置、自動抽氣機同空氣質量感應器。

## 設施
### 八間屋
八間屋係八座兩層貴族式住宅同學校，喺19世紀末至20世紀初起。依家改建咗做文化局大樓、塔石衛生中心、澳門中央圖書館、澳門檔案館、塔石藝文館、澳門樂團總部、饒宗頤學藝館、澳門茶文化館，其中5間係廣場嘅一部分。

### 塔石廣場商業中心
塔石廣場商業中心又叫「玻璃屋」，喺廣場靠近沙嘉都喇街嗰邊。有700平方米，17米高，包括地面兩層同地庫3層。

## 批評
### 地底行車隧道
依家由荷蘭園大馬路入地下隧道好窄，行車時需要轉九十度、傾斜約三十度。另外，大型車輛如巴士轉彎要越線，更發生過幾次意外。俾民主派立法會議員吳國昌批評係「地獄之門」。另外，隧道亦有滴水情況。

## 參考

## 睇埋
*議事亭前地
*西灣湖廣場

## 出面網頁
*塔石廣場 - 澳門旅遊局
*塔石廣場 - 城市指南
*塔石廣場簡介 - 澳門特別行政區新聞局
猛鬼大廈 (網站)

**猛鬼大廈**係一個以靈異做主題嘅網站，喺大約1999年成立。個網站主要用Flash製作而成，而家網站已經上唔到。不過，猛鬼大廈偶然都會成為一啲香港網民同媒體討論嘅話題。

## 參考
荒野亂鬥

《**荒野亂鬥**》係由芬蘭電子遊戲開發商Supercell公司開發同發行嘅免費增值流動電話遊戲實時戰略遊戲第三人稱射擊遊戲。

2017年6月14號，Supercell通過YouTube直播公佈呢款遊戲。佢喺2017年6月15號喺加拿大嘅iOS應用商店上架。同埋喺2018年1月19號進行公測。Android版本喺2018年6月26號喺其他國家公開測試。兩個平台嘅全球版喺2018年12月12號正式發行。

中國大陸地區由騰訊遊戲同遊族網絡代為發行（iOS系統只有騰訊版），自2019年3月24號開放預約，並喺2020年6月9號正式上線。

## 遊戲玩法
荒野亂鬥係一款多人在線戰鬥競技場同第三人稱射擊遊戲，玩家可以喺多種遊戲模式下同其他玩家或AI對手對戰。玩家可以由星光之路或者星虹商店解鎖英雄（），並用呢啲英雄去對戰。 

荒野亂鬥有好多唔同嘅遊戲模式畀玩家揀，每種模式都有唔同嘅目標。玩家可以根據唔同模式嘅隊伍人數上限去邀請朋友一齊玩。 

另外，遊戲中可以用寶石或者星徽點數去買英雄嘅外型，或者通過「亂鬥通行證」解鎖外型，而呢啲外型會改變英雄嘅外觀、動畫同/或聲音。 

#### 普通攻擊
每位英雄有特定嘅攻擊模式。

#### 超級技能
當成功對敵隊英雄造成傷害嗰陣，會累積超級技能嘅技能條，儲滿成條技能條就可以用超級技能，而有啲英雄可以自己累積超級技能嘅技能條，例如艾德加。每個英雄都有佢專屬嘅超級技能。例如可以獲得護甲（羅莎），放出艦炮（佩妮）或者連續發射火箭炮（布洛克）。如果用超級技能時成功對敵人造成傷害，亦會累積下一次超級技能嘅技能條。 

#### 能力之星
每個英雄仲會有個叫「能力之星」嘅被動技能，當英雄去到9級就可以喺商店入面買。解鎖能力之星之後，英雄就會自動升到10級。部份能力之星會對敵人造成傷害，但係呢類傷害並唔會直接累積超級技能嘅技能條，只會幫玩家更容易累積技能條，例如滴答嘅「自動自發」會令佢可以更頻繁咁攻擊，妮塔嘅「熊之狂暴」會令佢召喚嘅熊靈提升攻擊速度，攻擊敵方英雄嗰陣就可以更快儲到技能條。2019年6月26號開始嘅夏季期間，第二個能力之星亦正式推出。 

#### 武裝配件
2020年3月17號，遊戲推出咗武裝配件，係另一種可以解鎖嘅能力。

### 經濟
遊戲入面有四種虛擬物品：金幣、寶石同星徽點數。

#### 金幣
金幣係遊戲入面嘅主要貨幣，可以通過亂鬥通行證或者商店入面嘅免費獎勵獲得，亦可以用寶石去買。金幣可以用嚟買能量點數、能力之星同武裝配件。如果你有足夠嘅能量點數，亦可以用金幣升級你嘅英雄。

#### 寶石
寶石係一種高級貨幣，可以用真實金錢購買，或者透過亂鬥通行證獲得。寶石可以用嚟買角色造型、金幣、更改名稱、英雄、雙倍代幣加成同埋亂鬥通行證。所有玩家會自動擁有暢玩卷（亂鬥通行證入面免費嘅部份）。

#### 寶箱 （已取消）
遊戲入面有3種唔同嘅寶箱（遊戲版本嘅戰利品盒子）。最基本嘅係亂鬥寶箱，另外兩種獎勵比較多嘅係大型寶箱同超級寶箱，呢兩種寶箱分別會得到亂鬥寶箱三倍同十倍嘅獎勵。玩家可以直接用寶石或者金幣喺商點入面買，或者透過亂鬥通行證同榮耀之路獲得。

#### 星徽點數
星徽點數係另一種可以用嚟買角色造型嘅貨幣。玩家英雄升到指定嘅rank，可以即刻獲得星徽點數，或者將英雄獎盃數升到500或以上，等到榮耀聯賽結束就可以獲得星徽點數。玩家亦可以參與星光競賽，跟據積分嘅高低嚟獲得星徽點數。遊戲亦會唔定時推出挑戰，例如︰雙人生死鬥挑戰、全球錦標賽挑戰，星徽點數係呢類挑戰入面常見嘅獎勵。

### 榮耀之路
玩家可以將榮耀之路當為遊戲進度嘅一個參考，亦可以透過對戰嚟提升獎盃數去獲得榮耀之路嘅獎勵。獎勵包括︰新英雄、金幣、能量點數（可以用嚟升級英雄）、雙倍代幣加成、新獎盃活動同寶箱。每個獎勵只可以拎一次，唔可以重覆獲得。

### 亂鬥通行證
喺2020年5月，遊戲更新咗一個叫「亂鬥通行證」嘅新獎勵系統，屬於一種戰鬥通行證，取代咗以前嘅亂鬥寶箱同大型寶箱獎勵系統。亂鬥通行證分為兩部份。所有玩家會自動擁有免費嘅暢玩券。玩家亦可以選擇用寶石購買收費嘅亂鬥通行證。

當玩家完成一場對戰嗰陣，會獲得「代幣」。代幣嘅用法同榮耀之路嘅獎盃數有啲類似，只要有愈多代幣，就可以獲得唔同嘅獎勵。獎勵包括︰英雄積分、星虹英雄積分、寶石、英雄造型、表情（可以喺團隊遊戲房或者對戰途中用嘅表情符號）、金幣同英雄。亂鬥通行證分為兩部份。所有玩家會自動擁有免費嘅暢玩卷。亂鬥通行證取代咗以前嘅亂鬥寶箱同大型寶箱獎勵系統。

#### 賽季
每個亂鬥通行證都有唔同獨特嘅主題，而每個亂鬥通行證都係維持一個賽季。

## 參考
營銷組合

**營銷組合**（）係市場學上嘅概念，指「幫一件產品做市場有乜嘢要考慮」。喺傳統嘅營銷組合上，想幫自己產品搵市場嘅生意人有四大因素要考慮：
*產品（product）：指件產品本身嘅特性以及件產品能夠滿足乜嘢需要（產品梗要滿足到某啲需要先會有人買）；
*價錢（pricing）：指件產品賣幾多錢；諗價錢嘅過程當中要估消費者肯出幾多錢買，會用到需求同供應同相關嘅概念；
*地方（place）：指件產品要點送到去啲客嘅手上，可以涉及地理方面嘅考量；
*宣傳（promotion）：指點樣確保消費者知件產品存在同埋「件產品能夠滿足到佢哋需要」呢件資訊；
諗好嗮呢啲嘢之後，幫件產品做市場嘅人就可以決定佢哋套營銷策略。

## 擴展

4P 營銷組合喺廿世紀嘅市場學界好有影響力，不過由廿世紀尾開始，就有唔少嘅市場學專家開始覺得淨係諗嗰四大因素根本就唔夠，主張營銷除咗產品、價錢、分銷同埋宣傳之外仲有好多緊要嘅因素要考慮；於是廿一世紀初嘅市場學界就有開始喺度諗要點樣擴展傳統嘅營銷組合模型。呢啲包含嗰四大因素以外嘅營銷組合模型就係所謂嘅擴展營銷組合（extended marketing mix）。廿一世紀初多人提嘅擴展營銷組合元素有以下呢啲：
***人**（people）
***過程**（process）
***物理證據**（physical evidence）
... 呀噉。
## 攷
制度

**制度**（**institution**）大致上係指一個群體當中一啲穩定、受重視、重複出現嘅行為模式。
滿鐵附屬地

**滿鐵附屬地**（）係20世紀前半期滿鐵喺南滿鐵路兩邊闊16.7米至3000米不等嘅所有地，總面積有成524.34平方公里。

滿鐵對呢啲土地唔單止擁有所有權、都有行政權。

## 史
1905年大日本帝國贏咗日俄戰爭，根據《樸茨茅斯條約》攞到俄羅斯帝國嘅東清鐵道南滿洲支線，同時都繼承咗鐵路附屬地制度。

## 攷
*
*

## 連出去
* INTERNATIONAL MILITARY TRIBUNAL FOR THE FAR EAST Judgement, Chapter III